text:
Ŋutinya 38: Ŋkutsala 12 La
KPƆ atiku si ŋutsu siawo kɔ ɖe asi la ɖa. Kpɔ alesi weintsetse kpo ma loloe ɖa. Ŋutsu evee te ŋu kɔe ɖe ati dzi. Kpɔ gbowo kple yevuboɖawo hã ɖa. Afikae atiku nyui siawo tso? Wotso Kanaan-nyigba dzi. Ðo ŋku edzi be Kanaan ye Abraham, Isak kple Yakob wonɔ kpɔ. Gake dɔ, si to le afima ta la, Yakob kple efe fomea ʋu yi Egipte. Ke fifia abe fe 216 ene megbe la, Mose gakplɔ Israel-viwo yina ɖe Kanaan. Wova ɖo tefe aɖe, si woyɔna be Kades le gbeadzi.
Ame vɔ̃ɖiwo nɔ Kanaan-nyigba dzi. Eyata Mose dɔ ŋkutsala 12 hegblɔ na wo be: ‘Miɖakpɔ ame neni, si le afima kple alesi wosesẽe. Mikpɔ be anyigba la nyo na nukuwo dodo hã. Eye midze agbagba miatsɔ nuku aɖewo agbɔe.’
Esi ŋkutsalawo va ɖo Kades la, wogblɔ na Mose bena: ‘Du nyui ŋutɔ aɖee wònye.’ Be woatsɔ aɖo kpe edzie la, wotsɔ kutsetse la fe ɖe fia Mose. Gake ŋkutsalawo dometɔ 10 gblɔ be: ‘Amesiwo le afima la tri akɔ hesesẽ ŋutɔ. Ne míedi be míaxɔ anyigba la, woawu mí.’
Esi Israel-viwo se esia la, vɔvɔ̃ ɖo wo. Wogblɔ be: ‘Ne ɖe míeku le Egipte alo le gbedzi afisia gɔ̃ hã la, anyo wu. Woawu mí le aʋa me ahalé mía srɔ̃wo kple mía viwo. Mina míatia kplɔla bubu ɖe Mose tefe be míatrɔ ayi Egipte!’
Gake ŋkutsalawo dometɔ eve ɖo dzi ɖe Yehowa ŋu, eye wodze agbagba be woafa akɔ na ameawo. Wofe ŋkɔe nye Yosua kple Kaleb. Wogblɔ be: ‘Migavɔ̃ o. Yehowa li kpli mí. Míate ŋu axɔ anyigba la.’ Gake ameawo gbe esese. Wodi be yewoawu Yosua kple Kaleb gɔ̃ hã.
Esia ku dzi na Yehowa vevie, eye wògblɔ na Mose bena: ‘Amesiwo xɔ fe 20 kple esiwo wu nenema la dometɔ aɖeke mayi ɖe Kanaan-nyigba la dzi o. Wokpɔ nukunu, siwo mewɔ le Egipte kple gbeadzi, gake womeɖo dzi ɖe ŋunye o. Eyata woatsa tsaglãla le gbeadzi halase esime ame mamlɛtɔ naku. Yosua kple Kaleb koe ayi ɖe Kanaan-nyigba la dzi.’
Mose IV, 13:1-33; 14:1-38.
Nyabiabiawo
- Nukae nède dzesi le weinkpo si le nɔnɔmetataa me ŋu, eye afikae wokpɔe tso?
- Nukatae Mose dɔ ŋkutsala 12 ɖo ɖe Kanaan-nyigba dzi ɖo?
- Nya kae ŋkutsala ewo gblɔ esi wonɔ nusiwo wokpɔ le afima la ta kam na Mose?
- Aleke ŋkutsala eve ɖee fia be yewoɖo ŋu ɖe Yehowa ŋui, eye wofe ŋkɔwo ɖe?
- Nukatae Yehowa do dziku, eye nya kae wògblɔ na Mose?
Nyabiabia bubuwo
- Xlẽ Mose IV, 13:1-33.
Amekawoe wotia be woaɖatsa ŋku le anyigba la dzi, eye mɔnukpɔkpɔ gã kae su wo si? (Mose IV, 13:2, 3, 18-20)
Nukatae Yosua kple Kaleb fe nukpɔsusu to vovo na ŋkutsala bubuawo tɔ, eye nukae esia fia mí? (Mose IV, 13:28-30; Mat. 17:20; Kor. II, 5:7)
- Xlẽ Mose IV, 14:1-38.
Nuxlɔ̃ame si ku ɖe liʋiliʋilili le amesiwo le Yehowa tefe le anyigba dzi ŋu ka dzie wòle be míawɔ ɖo? (Mose IV, 14:2, 3, 27; Mat. 25:40, 45; Kor. I, 10:10)
Aleke Mose IV, 14:24 ɖee fia be Yehowa tsɔa ɖe le esubɔlawo dometɔ ɖesiaɖe me? (Fia. I, 19:18; Lod. 15:3)


c: text/html

text: 5 Le esia megbe la, Yudatɔwo fe ŋkekenyui+ aɖe ɖo, eye Yesu yi Yerusalem.2 Ke ta aɖe le Yerusalem le Alẽgbo+ la gbɔ, si woyɔna le Hebrigbe me be Betzata, eye akpata atɔ̃ le afi ma.3 Dɔnɔ gbogbo aɖewo, siwo nye ŋkuagbãtɔwo, bunɔwo kple titilélawo,* mlɔ anyi ɖe afi ma.4 * ——5 Ke ŋutsu aɖe le afi ma, si le dɔ lém fe blaetɔ̃ vɔ enyie nye ema.6 Esi Yesu kpɔ ŋutsu sia le anyimlɔfe, eye wònya be ɣeyiɣi didi aɖee nye ema wòle dɔ lém la, ebiae be: “Èdi be wò lãme nasẽa?”+7 Dɔnɔa ɖo eŋu nɛ be: “Afetɔ, ame aɖeke mele asinye akɔm ada ɖe ta la me ne woblu tsia o, eye kaka maɖo la, ame bubu gena ɖe eme doa ŋgɔ nam.”8 Yesu gblɔ nɛ be: “Tso! Tsɔ wò aba, eye nàzɔ.”+9 Ale ŋutsua fe lãme sẽ enumake, eye wòtsɔ efe aba hede asi zɔzɔ me.Ke gbe ma gbe nye Sabat.10 Eya ta Yudatɔ aɖewo gblɔ na ame si ŋu woda gbe le la be: “Egbee nye Sabat, eye se meɖe mɔ be nàtsɔ wò aba o.”+11 Gake eɖo eŋu na wo be: “Ame si da gbe le ŋunye lae gblɔ nam be, ‘Tsɔ wò aba, eye nàzɔ.’”12 Wobiae be: “Ame kae gblɔ na wò be, ‘Tsɔ wò aba, eye nàzɔ’?”13 Ke ame si ŋu woda gbe le la menya ame la o, elabena Yesu dzo le afi ma hebu ɖe ameha la dome.14 Le nu siawo megbe la, Yesu kpɔe le gbedoxɔa me, eye wògblɔ nɛ be: “Kpɔ ɖa, wò lãme sẽ. Mègawɔ nu vɔ̃ azɔ o, ne nu si vɔ̃ɖi wu esia nagadzɔ ɖe dziwò o.”15 Ŋutsu la yi ɖagblɔ na Yudatɔwo be Yesue da gbe le ye ŋu.16 Le esia ta Yudatɔwo ti Yesu yome vevie, elabena ele nu siawo wɔm le Sabat dzi.17 Ke egblɔ na wo be: “Fofonye le dɔ wɔm va se ɖe fifi, eye nye hã mele dɔ wɔm.”+18 Esia tae Yudatɔwo gadi vevie wu be yewoawui, elabena menye ɖeko wòle dadam le Sabat la dzi o, ke ele Mawu hã yɔm be ye Fofo+ hetsɔ eɖokui le sɔsɔm kple Mawu.+19 Eya ta Yesu gblɔ na wo be: “Vavã, vavã mele egblɔm na mi be, Vi la mate ŋu awɔ nu ɖeka pɛ hã le eɖokui si o, negbe nu siwo wòkpɔ Fofoa wòle wɔwɔm la ko.+ Elabena nu sia nu si Fofo la wɔna la, nu mawo ke Vi la hã wɔna.20 Elabena Fofo la lɔ̃a Vi+ la, eye wòfiaa nu siwo katã eya ŋutɔ wɔna lae, eye afia dɔ siwo lolo wu esiawo lae, ne wòawɔ moyaa na mi.+21 Elabena ale si ko Fofo la fɔa ame kukuwo hegbɔa agbe wo la,+ nenema kee Vi la hã gbɔa agbe ame siwo wòdi.+22 Elabena Fofo la medrɔ̃a ʋɔnu ame aɖeke o, ke boŋ etsɔ ʋɔnudɔdrɔ̃ la katã de asi na Vi+ la,23 ne amewo katã nade bubu Vi la ŋu abe ale si ko wodea bubu Fofo la ŋu ene. Ame si medea bubu Vi la ŋu o la, medea bubu Fofo si dɔe ɖa la hã ŋu o.+24 Vavã, vavã mele egblɔm na mi be, ame si sea nye nya, eye wòxɔa Ame si dɔm ɖa la dzi sena la, agbe mavɔ le esi,+ eye womadrɔ̃ ʋɔnui o, ke boŋ eto ku me yi agbe me.+25 “Vavã, vavã mele egblɔm na mi be, gafofo la gbɔna, eye wòde azɔ, esime ame kukuwo ase Mawu fe Vi la fe gbe, eye ame siwo ɖo to la anɔ agbe.26 Elabena ale si agbe* le Fofo la ŋutɔ mee la,+ nenema kee wòna agbe le Vi la hã me.+27 Eye wòna ŋusẽe be wòadrɔ̃ ʋɔnu,+ elabena Amegbetɔvi+ wònye.28 Esia megawɔ nuku na mi o, elabena gafofo la gbɔna, esime ame siwo katã le ŋkuɖodziyɔdowo me la ase efe gbe,+29 eye woado go, ame siwo wɔ nu nyuiwo la, hena agbe fe tsitretsitsi, eye ame siwo wɔ nu vlowo la, hena ʋɔnudɔdrɔ̃ fe tsitretsitsi.+30 Nyemate ŋu awɔ naneke le ɖokuinye si o; nu si mese la nue medrɔ̃a ʋɔnu ɖo; eye ʋɔnu si medrɔ̃na la le dzɔdzɔe,+ elabena nyemewɔa nye ŋutɔ nye lɔlɔ̃nu o, ke ame si dɔm ɖa la fe lɔlɔ̃nue mewɔna.+31 “Ne nye ɖeka meɖi ɖase le ɖokuinye ŋu la, ekema nye ɖaseɖiɖi la menye nyatefe o.+32 Ame bubu aɖe li, si ɖia ɖase le ŋunye, eye menya be ɖase si wòɖina le ŋunye la nye nyatefe.+33 Miedɔ amewo ɖo ɖe Yohanes gbɔ, eye wòɖi ɖase le nyatefenya+ la ŋu na mi.34 Gake nyemehiã amegbetɔ fe ɖaseɖiɖi le ŋutinye o, ke mele nya siawo gblɔm ne miakpɔ ɖeɖe.35 Yohanes nye akaɖi si le bibim hele keklẽm, eye miedi be yewoakpɔ dzidzɔ gã aɖe le efe kekeli la me ɣeyiɣi kpui aɖe ko.+36 Ke ɖaseɖiɖi si lolo wu Yohanes tɔ la le asinye, elabena dɔ siwo tututu Fofonye de asi nam be mawɔ, siwo wɔm mele la, woawoe le ɖase ɖim le ŋunye be Fofo lae dɔm ɖa.+37 Eye Fofo si dɔm ɖa la ŋutɔ ɖi ɖase le ŋunye.+ Miese efe gbe ɣeaɖekeɣi kpɔ o, eye miekpɔ efe nɔnɔme hã kpɔ o,+38 eye efe nya la mele mia me o, elabena miexɔ ame si wòdɔ ɖa la dzi se o.39 “Miele Ŋɔŋlɔawo me dzrom tsitotsito,+ elabena miesusuna be yewoato wo dzi akpɔ agbe mavɔ; evɔ woawo* kee le ɖase ɖim le ŋunye.+40 Gake miedi be yewoava gbɔnye+ ne miakpɔ agbe o.41 Nyemexɔa kafukafu tso amewo gbɔ o,42 ke menyae nyuie be mielɔ̃ Mawu o.43 Meva le Fofonye fe ŋkɔ me, ke miexɔm o. Nenye ame bubu aɖee va le eya ŋutɔ fe ŋkɔ me la, anye ne miaxɔ ame ma ya.44 Aleke wɔ miaxɔ dzinye ase, esi miele kafukafu xɔm tso mia nɔewo gbɔ, evɔ miele kafukafu si tso Mawu ɖeka kolia la gbɔ ya dim o?+45 Migasusu be matso mia nu na Fofo la o; ame aɖe li si tsoa mia nu; eyae nye Mose,+ ame si dzi mieda miafe mɔkpɔkpɔ ɖo.46 Le nyatefe me la, ɖe miexɔ Mose dzi se la, anye ne miexɔ dzinye se, elabena eŋlɔ nu tso ŋunye.+47 Ke ne miexɔ nu siwo wòŋlɔ ɖi la dzi se o ɖe, aleke miawɔ axɔ nye nyawo dzi ase?”

robotstxt: allowed

filter: keep


text:
Ðe Mieɖoa Mawunyadɔgbedelawo Ðe Duta?
Ɛ̃. Mí Yehowa Ðasefowo katã míedzea agbagba be míaɖe mawunyadɔgbedelawo alo dutanyanyuigblɔlawo fe gbɔgbɔ afia afi ka kee míeɖale o, eye míefoa nu tso míafe dzixɔsewo ŋu na ame siwo míedoa goe la edziedzi.
Tsɔ kpe ɖe eŋu la, Ðasefo aɖewo ʋuna yia wofe dukɔa fe akpa siwo amewo mese Biblia me nya nyuia le kpɔ o la. Ðasefo bubu aɖewo hã ʋuna yia duta be yewoakeke yewofe subɔsubɔdɔa ɖe enu. Dzi dzɔa wo be yewo hã yewole akpa aɖe wɔm le nya si Yesu gblɔ ɖi be “mianye nye ɖasefowo . . . va se ɖe anyigba fe sefe ke” la me vava me.
Le fe 1943 me la, míeɖo suku aɖe be woana hehe tɔxɛ ame siwo anye mawunyadɔgbedelawo alo dutanyanyuigblɔlawo dometɔ aɖewo. Tso fe ma me la, Ðasefo 8,000 kple edzivɔwoe de suku sia si woyɔna be Gbetakpɔxɔ Habɔbɔa Ƒe Gilead Biblia Suku.


text:
GBETAKPƆXƆ JULY 2014
Nu Ka Tae Vɔ̃ Dzɔna Ðe Ame Nyuiwo Dzi?
Mawu gbɔe nu siawo tsona? Dzɔgbese gbɔe wòtsoa? Ðe nu vɔ̃ɖi wɔwɔ kple fukpekpe nu ava yi gbe aɖe gbea?
Nya Vɔ̃wo Do Agbogbo!
Ne Mawu ŋusẽkatãtɔ aɖe li la, ke nu ka tae mekpɔa ame nyuiwo ta be vɔ̃ nagadzɔ ɖe wo dzi o?
Nu Ka Tae Vɔ̃ Dzɔna Ðe Ame Nyuiwo Dzi?
Biblia he susu yi nu vevi etɔ̃ siwo gbɔ fukpekpe tso la dzi.
Nu Si Mawu Awɔ Tso Fukpekpe Ŋu
Ðe wòdzro wò be yeanɔ agbe le xexe si me vɔ̃ magadzɔ ɖe ame nyuiwo dzi le o la mea?
Afi Sia Afi Si Mayi La, Tu Nɔa Ŋunye Godoo
Annunziato Lugarà nɔ adzogliwo fe ha vloe aɖe me, gake kpekpe aɖe si wòde le Fiaɖufe Akpata me la na wòtrɔ efe agbenɔnɔ.
Aleke Wòle Be Nàhe Viwòwoe?
Biblia fo nu tso nu vevi etɔ̃ siwo ɖea dzesi le amehehe nyuitɔ ŋu la ŋu.
Ènyaa?
Aleke blema tɔdziʋukpalawo wɔna be tsi nagage ɖe wofe ʋuawo me o? Aleke wotrɔa asi le tɔmelã ŋu le blema be wòagagblẽ o?
Ðe Nàte Ŋu Akpɔ Mawu Si Womekpɔna O La?
Srɔ̃ ale si nàtsɔ ‘wò dzi me ŋkuwo’ akpɔ Mawui.
Biblia Me Biabiawo Ƒe Ŋuɖoɖowo
Mɔ si dzi míato abia kpekpeɖeŋu koe gbedodoɖa nyea?
Internet Dzi Nu Bubuwo
Ðe Dzɔdzɔmefɔkuwo Nye Tohehe Tso Mawu Gbɔa?
Kpɔ nu etɔ̃ siwo Mawu wɔna hafi hea to na amewo siwo woŋlɔ ɖe Biblia me la ɖa.


text:
Ŋutinya 12: Amegbetɔwo Tu Mɔ̃ Kɔkɔ Aɖe
ƑE GEÐEWO va yi. Noa fe viŋutsuwo va dzi vi geɖewo. Eye wo viwo hã tsi hedzi vi geɖewo. Etefe medidi o amewo va sɔ gbɔ ɖe anyigba la dzi fũ.
Amesiawo dometɔ ɖeka nye Noa fe tɔgbuiyɔvi, si ŋkɔe nye Nimrod. Enye ame vɔ̃ɖi aɖe, si da ade hewu lãwo kple amegbetɔwo siaa. Nimrod ɖo fia eɖokui hã be yeaɖu ame bubuwo dzi. Nimrod fe nu menyo Mawu ŋu o.
Amesiwo katã nɔ anyi ɣemaɣi la gblɔ gbegbɔgblɔ ɖeka. Nimrod di be yeafo wo katã nu fu ɖeka be yeate ŋu aɖu wo dzi. Eyata ènya nusi wòwɔa? Egblɔ na ameawo be yewoatso du gã aɖe, eye mɔ̃ kɔkɔ aɖe nanɔ eme. Woawoe ma le kpewo mèm le nɔnɔmetata la me.
Yehowa Mawu mekpɔ ŋudzedze ɖe xɔtutu sia ŋuti o. Mawu di be ameawo naʋu adzo ahakaka ɖe anyigba blibo la katã dzi. Gake amewo gblɔ bena: ‘Miva afii! Mina míatso du, eye míatu mɔ̃ kɔkɔ aɖe, si tame natɔ dzifo. Ekema míaxɔ ŋkɔ!’ Ameawo di bubu na wo ɖokui, ke menye na Mawu o.
Eyata Mawu na ameawo dzudzɔ mɔ̃ la tutu. Ènya alesi wòwɔea? Eyae nye be, zi ɖeka kasia ena ameawo gblɔ gbegbɔgblɔ vovovowo, meganye ɖeka o. Xɔa tulawo megase wo nɔewo fe gbe gɔme azɔ o. Esia tae wova yɔ wofe du la be Babel, alo Babilon, si gɔmee nye “Tɔtɔ.
Ameawo te dzodzo le Babel. Amewo fe fufofo, si gblɔna gbegbɔgblɔ ɖeka tɔgbi la dzo yi ɖanɔ tefe ɖeka le anyigba la fe akpa bubuwo.
Mose I, 10:1, 8-10; 11:1-9.
Nyabiabiawo
- Amekae nye Nimrod, eye aleke Mawu bu eyamae?
- Le nɔnɔmetataa me la, nukatae ameawo nɔ kpe mem?
- Nukatae Yehowa mekpɔ ŋudzedze ɖe xɔtutudɔa ŋu o?
- Aleke Mawu wɔ na ameawo dzudzɔ mɔ̃ la tutu?
- Aleke woyɔ du lae, eye ŋkɔ ma gɔme ɖe?
- Esi Mawu tɔtɔ ameawo fe gbegbɔgblɔwo vɔ megbe la, nukae dzɔ?
Nyabiabia bubuwo
- Xlẽ Mose I, 10:1, 8-10.
Nɔnɔme kawoe Nimrod ɖe fia, eye nuxlɔ̃ame kae esia nye na mí? (Lod. 3:31)
- Xlẽ Mose I, 11:1-9.
Susu ka tae ameawo di be yewoatu mɔ̃a ɖo, eye nukatae dɔa medze edzi o? (Mose I, 11:4; Lod. 16:18; Yoh. 5:44)


text:
Siamlɔm 14
Siamlɔm 14 enye ŋkeke 195lia le fea me (196lia le fe ene sia ene me) le Gregoria ɣletigalẽa me. Ŋkeke 170 ye susɔ le fe sia me.
Le ŋkeke sia dzi[trɔ asi le eŋu]
"Quatorze Juillet" (Siamlɔm fe ŋkeke wuienelia le Fransegbe me) enye Bastille Ŋkeke. Esia enye azã si Fransetɔwo tsɔna ɖoa ŋku Bastille ʋa si wowɔ lw fe 1789 la dzi.
Dzigbewo[trɔ asi le eŋu]
Kugbewo[trɔ asi le eŋu]
Azãgbewo[trɔ asi le eŋu]
Nuxexlẽwo le tefe bubuwo[trɔ asi le eŋu]
- BBC – Le Ŋkeke sia dzi (le Eŋlisi me)
- The New York Times – Le Ŋkeke sia dzi (le Eŋlisi me)


text:
Reunion.com > Judith Trotter - Greg Tuchek > Martin Tso - Alphan Tsoi
Classmates from Martin Tso to Alphan Tsoi
Martin Tso Marvin Tso Mary Tso Matilda Tso Matthew Tso May Tso Melissa Tso Melvin Tso Michael Tso Michelle Tso Mike Tso Milton Tso Ming Tso Miranda Tso Monica Tso Morris Tso Muriel Tso Myron Tso Nancy Tso Nathaniel Tso Ned Tso Nellie Tso Nelson Tso Nicholas Tso Norman Tso Orlando Tso Orlinda Tso Oscar Tso Otis Tso Otto Tso Pam Tso Pamela Tso Patricia Tso Patrick Tso Patty Tso Paul Tso Paula Tso Pauline Tso Pearl Tso Peggy Tso Perry Tso Peter Tso Petrina Tso Philbert Tso Phildel Tso Philip Tso Phillip Tso Phoebe Tso Phyllis Tso Priscilla Tso Pui Tso Rachael Tso Rachel Tso Ramona Tso Randy Tso Raymond Tso Rebecca Tso Reggie Tso Regina Tso Reginald Tso Remus Tso Rena Tso Rex Tso Richard Tso Rita Tso Robert Tso Rodney Tso Roger Tso Roland Tso Ronald Tso Ronnie Tso Rory Tso Rose Tso Roselyn Tso Rosemary Tso Rosie Tso Roy Tso Ruth Tso Ryan Tso Sadie Tso Sam Tso Samantha Tso Samson Tso Samuel Tso Sandra Tso Santiago Tso Sarah Tso Seymour Tso Shannon Tso Sharon Tso Shay Tso Sheila Tso Shelton Tso Sheree Tso Sherry Tso Sherwin Tso Shih Tso Shing Tso Shirley Tso Shui Tso Shun Tso Siew Tso Siu Tso Sophia Tso Sophina Tso Stacy Tso Stanford Tso Stanley Tso Stella Tso Stephanie Tso Stephen Tso Steve Tso Steven Tso Sum Tso Susan Tso Susanne Tso Susie Tso Sylvia Tso Sze Tso Tak Tso Tamdin Tso Tammy Tso Tanya Tso Tasha Tso Tavis Tso Taylor Tso Terilynn Tso Terrance Tso Terrence Tso Terri Tso Terry Tso Theodore Tso Theresa Tso Theron Tso Thomas Tso Tiffany Tso Tim Tso Timothy Tso Tina Tso Ting Tso Tom Tso Tommy Tso Tomselyn Tso Tonya Tso Tracey Tso Tracy Tso Travis Tso Tso Tso Tsz Tso Tyler Tso Tyra Tso Tyrone Tso Tze Tso Vale Tso Valencia Tso Vanessa Tso Velma Tso Venita Tso Vera Tso Vernon Tso Veronica Tso Victor Tso Victoria Tso Vincent Tso Violet Tso Virginia Tso Vivian Tso Wai Tso Walliford Tso Wan Tso Wanda Tso Wendell Tso Wendy Tso Weyman Tso Wilbert Tso Wilbur Tso Wilford Tso Wilfred Tso Wilkie Tso William Tso Wing Tso Yam Tso Yan Tso Yau Tso Yee Tso Yi Tso Yim Tso Yin Tso Ying Tso Yiu Tso Yu Tso Yuen Tso Yuk Tso Yvonne Tso Zoncho Tso Rocinda Tso-watling Georgina Tsoar George Tsobanakis John Tsobanakis Anthony Tsocanos Charles Tsocanos Christina Tsocanos John Tsocanos Kathryn Tsocanos Katy Tsocanos Maria Tsocanos Nicholas Tsocanos Sharyn Tsocanos Spero Tsocanos Penni Tsocheff Sharon Tsocheff Alexander Tsodikov Gregory Tsodikov Ludmila Tsodikov Oleg Tsodikov Vadim Tsodikovich Sieva Tsodokov Munyaradzi Tsodzo Ebenezer Tsoedi Abdou Tsoffo Angela Tsoflias Emmanuel Tsoflias George Tsoflias Georgios Tsoflias Michael Tsoflias Peter Tsoflias Savvas Tsoflias Semo Tsoflias Zolboo Tsog Khulan Tsogbayar Koffi Tsogbe Kossi Tsogbe Khaliunaa Tsogkhuu Irina Tsoglin Margaret Tsoglin Sylvain Tsogo John Tsohandaridis Demetrius Tsohantaridis Christine Tsohas Charles Tsohonis Thomas Tsohonis Alan Tsoi Albert Tsoi Alex Tsoi Alexander Tsoi Alice Tsoi Alphan Tsoi


text:
SƆHƐWO BIANA BE
Nu Kawoe Wòle Be Manya Tso Elektronikfefewo Ŋu?
Elektronikfefewo ŋuti dodokpɔ
Le United States (États-Unis) afi si adzɔha siwo wɔa elektronikfefewo kpɔa ga miliɔn akpe geɖe tso nu siawo dzadzra me me la . . .
Ƒe nenie ame siwo foa fefe siawo la fe akpa gãtɔ xɔna?
Ƒe 18
Ƒe 30
-
Ŋutsu kple nyɔnu siwo foa elektronikfefe siawo fe agbɔsɔsɔme ɖe?
Ŋutsu 55 le alafa me; nyɔnu 45 le alafa me
Ŋutsu 15 le alafa me; nyɔnu 85 le alafa me
-
Ame hatsotso eve siawo dometɔ ka fe akpa gãtɔe foa elektronikfefewo wu?
Nyɔnuvi siwo xɔ fe 18 kple esi wu ema
Ŋutsuvi siwo xɔ fe 17 kple esiwo mekpɔ xɔ fe ma o
-
Ŋuɖoɖoawo (wotu wo ɖe fe 2013 fe nyatakakawo dzi):
B. Ƒe 30.
A. Nyɔnu 45 le alafa me ye foa wo, esia nye fefe siawo folawo katã fe afã kloe.
A. Nyɔnuvi siwo xɔ fe 18 kple esiwo tsi wu ema la woe nye ame siwo foa fefe siawo katã fe 31 le alafa me, evɔ ŋutsuvi siwo xɔ fe 17 kple esiwo mekpɔ xɔe haɖe o nye fefe siawo folawo fe 19 le alafa me.
Nyatakaka mawo na nèkpɔ ame siwo foa fefe siawo wu. Gake nyatakaka mawo meɖe ŋusẽ si fefe mawo kpɔna ɖe dziwò la fiana o, eɖanye nyuia alo gbegblẽa o.
Efe viɖeawo
Nya siawo siwo wogblɔ tso elektronikfefewo ŋu dometɔ ka dzie nèda asi ɖo?
“Wonye mɔnu nyui aɖe siwo nana be fometɔwo dome nɔna kplikplikpli.”
—Irene.
“Wonye mɔnu nyui aɖe si dzi míetona sina le agbemenyawo nu.”
—Annette.
“Wonana míebua tame.”
—Christopher.
“Wonana míesrɔ̃a ale si míakpɔ míafe kuxiwo gbɔ.”
—Amy.
“Wonana míezãa míafe susuwo; wonana míebua tame, wɔa ɖoɖo ɖe nuwo ŋu henyana ale si míawɔ aɖo wo gbɔ.”
—Anthony.
“Fefe aɖewo nana mí kple mía xɔlɔ̃wo míewɔa nu aduadu.”
—Thomas.
“Fefe aɖewo nye kamedede eye wonana ame nɔa lãmesẽ me.”
—Jael.
Èda asi ɖe nya siawo dometɔ aɖewo
● Biblia gblɔ be “ɣeyiɣi li na nu sia nu wɔwɔ le dzifoa te,” esia lɔ fefe hã ɖe eme.—Nyagblɔla 3:1-4.
Efe nugbegblẽ
Ðe elektronikfefewo xɔa wò ɣeyiɣiwo katã?
“Ne menya dze efofo gɔme ko la, esesẽna nam be matɔ. Menɔa gbɔgblɔm na ɖokuinye be, ‘Magafo vi aɖe ko!’ Kaka manya la, gafofo eve va yi xoxo eye megblẽ ɣeyiɣi geɖe tsɔ fo fefe siawo xoxo!”
—Annette.
“Videofefewo tea ŋu gblẽa ɣeyiɣi na ame ŋutɔ. Ànɔ anyi anɔ efom gafofo geɖe ahasusui be yewɔ nane de goe, elabe èkpɔe be yeɖu dzi zi atɔ̃ le fefea me, gake le nyatefe me la, mewɔ nemi teti o.”
—Serena.
Nya vevitɔ: Ne wò ga fiã la, àgate ŋu akpɔ bubu emegbe. Gake mele alea le ɣeyiɣi gome o. Le susu sia nu la, ɣeyiɣi xɔ asi wu ga. Eya ta mègaɖe mɔ fefewo nagblẽ ɣeyiɣi na wò o!
● Biblia gblɔ be: “Miyi edzi miazɔ le nunya me . . . miwɔ miafe ɣeyiɣi ŋu dɔ le mɔ nyuitɔ nu.”—Kolosetɔwo 4:5..
Ðe elektronikfefewo kpɔa ŋusẽ ɖe wò susu dzia?
“Wowɔa ŋutasẽnu siwo ta woade ame ga alo atso kufia na ame la le videofefewo me faa.”
—Seth.
“Le fefe geɖewo me la, ehiãna be amewo naɖu wofe futɔwo dzi ale be woate ŋu aɖo wofe taɖodzinuwo gbɔ. Zi geɖe la, esia biana be woawu wo anyratɔe.”
—Annette.
“Ɣeaɖewoɣi ne wò kple xɔ̃wò miele fefea fom la, màganya kura be ye xɔlɔ̃e yele gbɔgblɔm na be, ‘Ku la!’ alo ‘Mawu wò!’ o.”
—Nathan.
Nya vevitɔ: Ƒo asa na fefe siwo me wowɔa nu siwo Mawu lé fui, abe ŋutasẽnuwɔwɔ, gbɔdɔnuwo alo gbegblẽnuwo wɔwɔ kple trɔ̃subɔsubɔ alo gbɔgbɔyɔyɔ ene.
● Biblia gblɔ be Yehowa lé fu “ame sia ame si lɔ̃a ŋutasẽnuwɔwɔ,” menye ame siwo wɔnɛ ɖeɖe koe o. (Psalmo 11:5) Nenye be elektronikfefewo meɖe ame si nèdi be yeava nye la fia o hã la, ate ŋu aɖe ame si nènye xoxo la afia.
Bu nya sia ŋu: Agbalẽ si nye Ale Si Nàlé Ðokuiwò Kpoo (ele yevugbe me) gblɔ be “anɔ eme godoo be videofefe siwo me wowɔa ŋutasẽnuwo le kpɔa ŋusẽ gã aɖe ɖe ɖeviwo fe nuwɔnawo dzi wu televisiondzifefewo, elabe menye film-meme xɔŋkɔawo fe adãwɔwɔ kple wofe amewuwu tefe ko wonɔa kpɔkpɔm o, ke boŋ wobunɛ be yewo ŋutɔwoe nye film-meme xɔŋkɔawo. Esi fefewo le abe nufialawo le sukuxɔ me ene ta la, nu si koŋ wofiaa amewoe nye ŋutasẽnuwɔwɔ.”
Nyatefea ŋutɔŋutɔ
Sɔhɛ geɖewo srɔ̃ ale si woada sɔ le elektronikfefewo zazã me. Kpɔ esia fe kpɔɖeŋu eve aɖewo ɖa.
“Tsã la, menɔa videofefewo fom ʋuu zã koe tina. Menɔa gbɔgblɔm na ɖokuinye be: ‘Menye gafofo atɔ̃ fe alɔ̃ koe mehiã oa? Magafo vi aɖe kpɔ.’ Gake fifia meva srɔ̃ ale si mada sɔ le videofefewo gome. Mebua videofefewo be wonye modzakaɖeɖe dodzidzɔname nyui aɖe si me manɔ gome kpɔm le ɣeaɖewoɣi. Gake ele be mawɔ nu sia nu le ŋuɖɔɖo me.”
—Joseph.
“Meɖe videofefewo fofo dzi kpɔtɔ, eye mekpɔa ɣeyiɣi wɔa nu geɖewo! Metrɔ asi le nye gbefãɖeɖedɔa ŋu wòganyo wu, mekpɔa vovo ɖe míafe hamea me tɔwo ŋu, eye mete ŋu srɔ̃ hafofo gɔ̃ hã. Nu bubu geɖewo li mate ŋu awɔ!”
—David.
● Biblia gblɔ be ŋutsu kple nyɔnu siwo si nutefekpɔkpɔ su ‘dana sɔna le nuwɔna me.’ (1 Timoteo 3:2, 11) Wosea vivi na modzakaɖeɖe, gake woɖoa seɖofe nɛ, eye wotea ŋu ɖua wo ɖokui dzi wɔa esia.
Nya vevitɔ: Elektronikfefewo ate ŋu anye modzakaɖeɖe nyui aɖe nenye be woɖo seɖofe na wo. Gake mègana fefeawo naxɔ wò ɣeyiɣiwo le asiwò alo awɔe be wò ŋku nadzo le agbemenu vevitɔwo dzi o. Le nyatefe me la, le esi nàɖoe kplikpaa be yeaɖu dzi le fefe aɖe me tefe la, ɖe manyo wu be nàɖoe be yeaɖo yefe agbemetaɖodzinuwo gbɔ ale be nànye dziɖula le agbemenuwɔna ŋutɔŋutɔwo me oa?


text:
Nutata Ƒe Videowo
Video siawo fo nu tso nya vevi aɖewo ŋu gake wotrɔ asi le eŋu be nusɔsrɔ̃ nado dzidzɔ na ame!
Nɔ Te Ðe Hawòtiwo Ƒe Nyafoɖeamenuwo Nu!
Afɔɖeɖe ene aɖewo ate ŋu akpe ɖe ŋuwò nànɔ ɖokuiwò me ke menye be woafo nya ɖe nuwò o.
Zã Internet Dzi Hahokadofewo Nunyatɔe
Àte ŋu ase vivi na dzeɖoɖo kple xɔlɔ̃wòwo le internet dzi evɔ màde ɖokuiwò afɔku me o.
Ame Kae Nye Xɔlɔ̃ Vavã?
Alakpaxɔlɔ̃wo kpɔkpɔ mesesẽ kura o, gake aleke nàwɔ akpɔ xɔlɔ̃ vavã?
Nɔ Te Ðe Anyrawɔlawo Nu Kɔmadamadae
Kpɔ nu siwo tae amewo wɔa anyra ɖe ame ŋu kple ale si nàwɔ anɔ te ɖe anyrawɔwɔ ɖe ame ŋu nu dzidzedzetɔe ɖa.


text:
Ŋutinya 83: Yerusalem Gliawo
KPƆ dɔ, siwo wɔm wole le afisia la ɖa. Israel-viwo fe ŋku biã ɖe Yerusalem-gliawo tutu ŋu. Esi Fia Nebukadnezar tsrɔ̃ Yerusalem fe 152 enye si va yi la, egbã gliawo fu anyi hetɔ dzo du la fe agbowo. Esi Israel-viwo trɔ tso Babilon gbã la, womegbugbɔ gliawo tu o.
Aleke nèbu be ameawo se le wo ɖokui me le afisia nɔnɔ me le fe gbogbo siawo me esi gli mele wofe dua ŋu o la? Wonɔ vɔvɔ̃m. Wofe futɔwo ate ŋu ava dze wo dzi bɔbɔe. Gake mlɔeba la, ŋutsu sia si nye Nexemya la le kpekpem ɖe ameawo ŋu be woagbugbɔ gliawo atu. Ènya amesi Nexemya nyea?
Nexemya nye Israeltɔ, si tso Susa-du, si me Mardoxai kple Ester wonɔ la me. Nexemya wɔ dɔ le fiasã me, eyata ɖewohĩ enye Mardoxai kple Fianyɔnu Ester xɔlɔ̃ nyui aɖe. Gake Biblia la megblɔ be Nexemya wɔ dɔ na Ester srɔ̃ Axasweros o. Fia Artaxsasta, si kplɔe ɖo lae wòwɔ dɔ na.
Ðo ŋku edzi be Artaxsasta ye nye fia nyui, si tsɔ ga gbogbo ma na Ezra be wòatrɔ ayi Yerusalem aɖaɖo atsyɔ̃ na Yehowa fe gbedoxɔ la. Gake Ezra metu du la fe gli gbagbãwo o. Na míakpɔ nusi dzɔ hafi Nexemya wɔ dɔ sia la ɖa.
Ƒe 13 enye sia tso esime Artaxsasta tsɔ ga na Ezra be wòaɖo atsyɔ̃ na gbedoxɔ la. Fifia Nexemya ye nye Fia Artaxsasta fe ahakulawo fe amegã. Esia fia be eyae kua aha na fia la; eye wòkpɔ egbɔ be ame aɖeke magadze agbagba ade aɖi aha me na fia la o. Dɔ vevi aɖee nye esia.
Gbeɖeka la, Nexemya nɔviŋutsu Xanani kple Israel-ŋutsu bubu aɖewo va Nexemya gbɔ. Wogblɔ fu siwo kpem Israel-viwo le la kple alesi Yerusalem-gliawo gale gbagbãe la nɛ. Esia wɔ nublanui na Nexemya ŋutɔ, eye wòdo gbe ɖa na Yehowa tso eŋu.
Gbeɖeka la, fia la kpɔ be Nexemya lé blanui, eye wòbiae be: ‘Nukatae nèlé blanui ale?’ Nexemya gblɔ nɛ be Yerusalem fe nɔnɔme wɔnublanui kple efe gli gbagbãwo tae. Fia la biae be: ‘Ke nuka dim nèle?’
Nexemya ɖo eŋu be: ‘Ðe mɔ nam mayi Yerusalem be magbugbɔ gliawo atu.’ Fia Artaxsasta nye dɔmenyotɔ aɖe. Ebe Nexemya neyi, eye wòkpe ɖe eŋu be wòkpɔ ati aɖewo hena etutu. Esi Nexemya ɖo Yerusalem teti ko la, egblɔ efe ɖoɖowo na ameawo. Wolɔ̃ ɖe edzi hegblɔ be: ‘Mina míadze etutu gɔme.’
Esi Israel-viwo fe futɔwo kpɔ be glia le fɔflɔm la, wogblɔ be: ‘Míayi aɖawu wo ahatɔ te gliɖoɖo la.’ Gake Nexemya see, eye wòtsɔ yiwo kple akplɔwo na dɔwɔlawo hegblɔ be: ‘Migavɔ̃ míafe futɔwo o. Miwɔ aʋa na mia nɔviwo, mia viwo, mia srɔ̃wo kple miafe afewo.’
Ameawo sesẽ ŋutɔ. Wofe aʋawɔnuwo le klalo ŋkeke kple zã, eye wonɔ glia hã ɖoɖo dzi. Eyata ŋkeke 52 koe wotsɔ wu gliawo ɖoɖo nui. Fifia ameawo ate ŋu aɖe dzi ɖi azɔ le dua me. Nexemya kple Ezra wofia Mawu fe se dukɔ la, eye dukɔa kpɔ dzidzɔ.
Gake nuwo megale abe alesi wònɔ hafi wokplɔ Israel-viwo yi Babilon abe gamenɔlawo ene o. Persia-fiae le dukɔa dzi ɖum, eye ele be woasubɔe. Gake Yehowa do ŋugbe be yeadɔ fia bubu aɖe ɖa; eye fia sia ahe ŋutifafa vɛ na dukɔ la. Amekae nye fia sia? Aleke wòahe ŋutifafa ava anyigba dzii? Anɔ abe fe 450 ene va yi hafi wogase nya aɖe tso esia ŋu. Wova dzi ɖevi vevi aɖe. Gake ŋutinya bubu aɖee nye ma.
Nexemya ta 1 vaseɖe 6.
Nyabiabiawo
- Aleke Israel-viwo se le wo ɖokui me ku ɖe gli si mele wo dedu Yerusalem ŋu o la ŋu?
- Amekae nye Nexemya?
- Dɔ kae Nexemya wɔna, eye nukatae wònye dɔ vevi aɖe?
- Nukae na Nexemya lé blanui, eye nukae wòwɔ?
- Aleke Fia Artaxsasta nyo dɔme na Nexemya?
- Aleke Nexemya wɔ ɖoɖo ɖe glia ɖoɖo ŋu ale be Israel-viwo fe futɔwo mete ŋu tɔ te wo o?
Nyabiabia bubuwo
- Xlẽ Nexemya 1:4-6 kple 2:1-20.
Aleke Nexemya di Yehowa fe mɔfiafiae? (Nex. 2:4, 5; Rom. 12:12; Pet. I, 4:7)
- Xlẽ Nexemya 3:3-5.
Nukae hamemegãwo kple subɔsubɔdɔwɔlawo ate ŋu asrɔ̃ tso vovototo si dze le Tekoatɔwo kple “bubumewo” fe nuwɔna dome ŋu? (Nex. 3:5, 27; Tes. II, 3:7-10; Pet. I, 5:5)
- Xlẽ Nexemya 4:1-23.
Nukae ʋã Israel-viwo be woayi edzi aɖo glia togbɔ be wotsi tre ɖe wo ŋu vevie hã? (Nex. 4:6, 8, 9; Ps. 50:15; Yes. 65:13, 14)
Mɔ ka nue Israel-viwo fe kpɔɖeŋua dea dzi fo na mí le egbea?
- Xlẽ Nexemya 6:15.
Nukae alesi woɖo Yerusalem gliawo le ɣleti eve me ɖe fia le ŋusẽ si le xɔse ŋu ŋuti? (Ps. 56:4, 5; Mat. 17:20; 19:26)


text:
Ame Ka Tututue Le Xexea Dzi Ðum?
Ðe nàgblɔ be . . .
Mawu yea?
Satana yea?
ame bubu aɖe yea?
NYA SI BIBLIA GBLƆ
“Xexe blibo la katã le vɔ̃ɖitɔ la fe ŋusẽ te.”
“Woɖe Mawu fe Vi la ɖe go . . . be, wòagblẽ Abosam fe dɔwɔwɔwo me.”
VI KAE ESIA AÐE NA WÒ?
Ana nàse nu si tae kuxiwo bɔ ɖe xexea me ɖo la gɔme nyuie.—Nyaɖeɖefia 12:12.
Kakaɖedzi anɔ asiwò be Mawu ava ɖɔ nuwo ɖo.
ÐE MÍATE ŊU AKA ÐE NYA SI BIBLIA GBLƆ DZIA?
Ɛ̃, míate ŋu aka ɖe edzi, le susu etɔ̃ ta:
Satana fe dziɖuɖu nu ayi. Yehowa ɖoe kplikpaa be yeaɖe Satana ɖa bene wòagakpɔ ŋusẽ ɖe amefomea dzi azɔ o. Edo ŋugbe be ‘yeaxɔ ŋusẽ le Satana Abosam si’ eye yeaɖɔ nu siwo katã wògblẽ la ɖo.—Hebritɔwo 2:14.
Mawu tia Yesu Kristo be wòaɖu xexea dzi. Yesu menye ŋutasẽla alo ɖokuitɔdila abe ame si le xexea dzi ɖum fifia ene o. Mawu do ŋugbe be ne Yesu le dzi ɖum la, “ave hiãtɔwo kple ame dahewo nu . . . Aɖe wofe luʋɔ tso teteɖeanyi kple ŋutasesẽ me.”
—Psalmo 72:13, 14, Biblia.
Mawu mekaa aʋatso o. Biblia gblɔe eme kɔ fãa be: ‘Mawu mate ŋu aka aʋatso o.’ (Hebritɔwo 6:18) Ne Yehowa nya do ŋugbe aɖe ko la, kakaɖedzi li be awɔ ɖe edzi godoo! (Yesaya 55:10, 11) ‘Aɖe xexe sia dzi ɖula ɖa.’
—Yohanes 12:31.
BU NYA SIA ŊU KPƆ
Aleke xexea me anɔ ne woɖe ame si le edzi ɖum fifia la ɖa?
Biblia ɖo nya sia ŋu le PSALMO 37:10, 11 kple NYAÐEÐEFIA 21:3, 4.


text:
NYATI SI LE AKPAA DZI | NU KA TAE VƆ̃ DZƆNA ÐE AME NYUIWO DZI?
Nya Vɔ̃wo Do Agbogbo!
Wonya Smita, * nyɔnu aɖe si xɔ fe 35, si le Dhaka, Bangladesh la nyuie be ewɔa ame eye wòtsɔa ɖe le eme na amewo. Wonyae be enye srɔ̃nyɔnu zazɛ̃ kple dzidzɔme si dina be yeafia nu si yenya tso Mawu ŋu la ame bubuwo. Bu ale si gbegbe Smita fe fometɔwo kple xɔlɔ̃wo fe dzi gbãe esi wòdze dɔ kpata eye mede kwasiɖa ɖeka o ko wòku ŋu kpɔ!
James kple srɔ̃a, siwo le wofe fe 30-awo me hã nye ame siwo amewo buna ame ɖɔʋuwoe abe Smita ke ene. Gbe ɖeka le adame la, woyi wo xɔlɔ̃wo kpɔ ge ɖa le United States fe nuto si nye West Coast. Womegatrɔ gbɔ va wofe afe me le New York gbeɖe o. Wokpɔ ʋufɔku dziŋɔ aɖe le mɔa dzi eye wofe agbe tsi eme, si wɔe be wofe ame veviwo kple wofe dɔwɔhatiwo se le wo ɖokui me be nu gã aɖe bu na yewo.
Egbea la, mehiã be ame natsa du hafi akpɔe be nu vɔ̃ɖi wɔwɔ kple fukpekpe bɔ o. Wowua dumevi dzrowo kple asrafowo siaa le aʋawɔwɔ me. Hlɔ̃dodo kple ŋutasesẽ wɔe be amewo le kukum dzodzro. Ƒe ka kee ame ɖaxɔ o, afɔku dziŋɔwo kple dɔlémafɔewo ɖea fu na ame fomevi ɖe sia ɖe. Dzɔdzɔmefɔkuwo tsrɔ̃a du blibowo keŋkeŋ. Fuléle ame le afi si wòtso ta kple nu madzɔmadzɔ wɔwɔ xɔ afe ɖi. Ðewohĩ nu siawo dzɔ ɖe wò ŋutɔ dziwò kpɔ.
Eya ta mewɔ nuku o be ame geɖe biana be:
Nu ka tae vɔ̃ dzɔna ɖe ame nyuiwo dzi?
Mawu gbɔe nu siawo tsona?
Ðe afɔkuwo dzɔna le wo ɖokui sia, alo amegbetɔwo fe nuwɔna gbɔe wòtsona?
Ðe amewo kpea fu ɖe agbe si wonɔ kpɔ hafi gava dzɔ la ta, abe ale si Karma dzi xɔselawo gblɔnɛ enea?
Ne Mawu ŋusẽkatãtɔ aɖe li la, ke nu ka tae mekpɔa ame nyuiwo ta be vɔ̃ nagadzɔ ɖe wo dzi o?
Ðe nu vɔ̃ɖi wɔwɔ kple fukpekpe nu ava yi gbe aɖe gbea?
Hafi míate ŋu aɖo nyabiase mawo ŋu la, ele be míakpɔ ŋuɖoɖo na biabia vevi eve siawo: Nu ka tae nya vɔ̃wo dzɔna ɖo, eye nu kae Mawu awɔ tso eŋu?
^ mm. 3 Míetrɔ ŋkɔawo.


text:
Siamlɔm 1
Siamlɔm 1 enye ŋkeke 182lia le fea me (183lia le fe ene sia ene me) le Gregoria ɣletigbalẽa me. Ŋkeke 183 ye susɔ le na fea fe nuwuwu.
Le ŋkeke sia dzi[trɔ asi le eŋu]
Dzigbewo[trɔ asi le eŋu]
Kugbewo[trɔ asi le eŋu]
Azãgbewo[trɔ asi le eŋu]
- Canada Ŋkeke
- Ghana - Republik Ŋkeke.
- Hong Kong Special Administrative Region fe ɖoɖo Ŋkeke.
- Surinam Keti Koti (Gawo tsotso) Ablɔɖe Ŋkeke; Le Siamlɔm 1, le fe 1863 me la, wo da se ɖe kluviwo lele dzi.
- Bulgaria, Siamlɔm ŋde kɔnu
Nuxexlẽwo tso tefe bubuwo[trɔ asi le eŋu]
- BBC – Le Ŋkeke sia dzi (le Eŋlisi me)
- The New York Times – Le Ŋkeke sia dzi (le Eŋlisi me)


text:
Ŋutinya 1: Mawu Dze Nuwo Wɔwɔ Gɔme
NU NYUI, siwo katã le mía si la tso Mawu gbɔ. Eyae wɔ ɣe be wòana kekeli mí le ŋkeke me, kple ɣleti kpakple ɣletiviwo be keklẽ aɖe nanɔ anyi na mí le zã me. Eye Mawu wɔ anyigba na mí be míanɔ edzi.
Gake menye ɣe, ɣleti, ɣletiviwo kple anyigba lae nye nu gbãtɔ, siwo Mawu wɔ o. Ènya nusi nye gbãtɔa? Mawu wɔ amesiwo le abe eya ŋutɔ ene la gbã. Míate ŋu akpɔ amesiawo kple ŋku o abe alesi míate ŋu akpɔ Mawu o ene. Woyɔa amesiawo le Biblia me be mawudɔlawo. Mawu wɔ mawudɔlawo be woanɔ ye gbɔ le dzifo.
Mawudɔla gbãtɔ, si Mawu wɔ la nye ame tɔxɛ aɖe. Enye Mawu fe Vi gbãtɔ, eye wòwɔ dɔ kple Fofoa. Ekpe asi ɖe Mawu ŋu be wowɔ nu mamlɛawo katã. Ekpe ɖe Mawu ŋu wowɔ ɣe, ɣleti, ɣletiviwo kple míafe anyigba la hã.
Aleke anyigba la nɔ ɣemaɣi? Le gɔmedzedzea me la, ame aɖeke mate ŋu anɔ anyigba la dzi o. Naneke menɔ anyi o negbe atsiafu gã aɖe koe le anyigba la katã ŋku me. Evɔ la, Mawu di be amewo nanɔ anyigba dzi. Eyata edze nuwo dzadzraɖo gɔme na mí. Nukae wòwɔ?
Ahã, anyigba la hiã na kekeli gbã. Eyata Mawu wɔe be ɣe fe kekeli naklẽ ɖe anyigba la dzi. Ewɔe nenema, be zã kple ŋkeke nanɔ anyi. Emegbe Mawu na anyigba ho ɖe dzi tso atsiafua me.
Gbã la, naneke menɔ anyigba la dzi o. Enɔ ko abe nɔnɔmetata si kpɔm nèle le afisia ene. Sefofowo alo atiwo alo lãwo fe ɖeke menɔ anyi o. Tɔmelã aɖeke kura gɔ̃ hã menɔ atsiafua me o. Dɔ geɖe ŋutɔ gali Mawu nawɔ be wòana anyigba la nanɔ nyuie na gbemelãwo kple amegbetɔwo be woanɔ edzi.
Yeremya 10:12; Kolosetɔwo 1:15-17; Mose I, 1:1-10.
Nyabiabiawo
- Afikae nu nyuiwo katã tso, eye àte ŋu ayɔ nusiawo dometɔ aɖea?
- Nukae nye nu gbãtɔ si Mawu wɔ?
- Nukatae mawudɔla gbãtɔ nye ame tɔxɛ aɖe?
- Gblɔ alesi anyigba la nɔ le gɔmedzedzea me. (Kpɔ nɔnɔmetataa.)
- Aleke Mawu dze anyigbaa dzadzraɖo gɔmee be lãwo kple amewo nanɔ edzi?
Nyabiabia bubuwo
- Xlẽ Yeremya 10:12.
Mawu fe nɔnɔme kawoe dzena le nusiwo wòwɔ me? (Yes. 40:26; Rom. 11:33)
- Xlẽ Kolosetɔwo 1:15-17.
Kpekpeɖeŋu kae Yesu na le nuwo wɔwɔ me, eye aleke wòle be esia nana míabu eyamae? (Kol. 1:15-17)
- Xlẽ Mose I, 1:1-10.
Aleke anyigba wɔ va dzɔ? (Mose I, 1:1)
Nukae dzɔ le nuwɔwɔ fe ŋkeke gbãtɔ dzi? (Mose I, 1:3-5)
Gblɔ nusi dzɔ le nuwɔwɔ fe ŋkeke evelia dzi. (Mose I, 1:7, 8)


text:
Ŋutinya 60: Abigail Kple Dawid
ÈNYA nyɔnu dzetugbe, si gbɔna Dawid gbɔ la? Eŋkɔe nye Abigail. Susu nyui le esi, eyata exe mɔ na Dawid be magawɔ nu gbegblẽ o. Gake hafi míasrɔ̃ nu tso ema ŋu la, na míakpɔ nusi nɔ dzɔdzɔm ɖe Dawid dzi la ɖa.
Esi Dawid si le Saul nu la, ebe ɖe agado aɖe me. Nɔviawo kple efe fometɔ mamlɛawo ɖakpe ɖe eŋu le afima. Ame abe 400 ene va egbɔ, eye Dawid va zu wofe kplɔla. Emegbe Dawid yi Moab-fia gbɔ hegblɔ nɛ be: ‘Taflatse na fofonye kple danye nanɔ gbɔwò vaseɖe esime makpɔ nusi adzɔ ɖe dzinye.’ Emegbe la, Dawid kple efe amewo te bebe ɖe towo dzi.
Esia megbee Dawid va kpɔ Abigail. Srɔ̃a Nabal nye anyigbatɔ aɖe, si nye kesinɔtɔ. Alẽ 3,000 kple gbɔ̃ 1,000 le esi. Nabal nye ame vloe aɖe. Gake srɔ̃a Abigail dze tugbe ŋutɔ. Enya nu dzɔdzɔe hã wɔwɔ. Gbeɖeka la, eɖe efe fomea tso afɔku me gɔ̃ hã. Na míakpɔ alesi wòwɔe la ɖa.
Dawid kple efe amewo nyo dɔme na Nabal. Wokpe ɖe wo ŋu hekpɔ efe alẽwo ta. Eyata gbeɖeka Dawid dɔ efe ame aɖewo ɖe Nabal be wòana nu ye. Dawid fe amewo va Nabal gbɔ esime wo kple efe kpeɖeŋutɔwo le fu kom na alẽwo. Nuɖukplɔ̃ɖogbee wònye, eyata nu geɖe le Nabal si wòaɖu. Eyata Dawid fe ameawo gblɔ be: ‘Míenyo dɔme na mi. Míefi miafe alẽ aɖeke o, ke boŋ míekpɔ wo dzi nyuie. Eyata azɔ taflatse mina nuɖuɖu aɖe mí.’
Nabal gblɔ be: ‘Nyematsɔ nye nuɖuɖu na mi amesiawo fomevi o.’ Efo nu movitɔe, eye wògblɔ nya vɔ̃wo ɖe Dawid ŋu. Esi ameawo yi ɖagblɔ nya la na Dawid la, Dawid do dziku ŋutɔ. Egblɔ na efe ameawo be: ‘Mitsɔ miafe yiwo!’ Tete wodze mɔ heyi Nabal kple efe amewo wu ge.
Nabal fe amewo dometɔ ɖeka, si se Nabal fe movinyawo la gblɔ nusi dzɔ la na Abigail. Enumake Abigail fo nuɖuɖu aɖewo nu fu. Etsɔe do agbae ɖe tedziwo dzi hedze mɔ. Esi wòdo go Dawid la, eɖi le efe tedzia dzi hebɔbɔ gblɔ be: ‘Taflatse mègaɖo to srɔ̃nye Nabal fe nyawo o. Movitɔe wònye, eye movinue wòwɔna. Nunanae nye si. Taflatse xɔe, eye nàtsɔ nusi dzɔ la ake mí.’
Dawid gblɔ be: ‘Nyɔnu nunyalae nènye. Ètsi nunye be nyemewu Nabal atsɔ ɖo efe movinuwɔwɔ tefe nɛ o. Azɔ yi afeme le ŋutifafa me.’ Emegbe esi Nabal ku la, Abigail va zu Dawid srɔ̃wo dometɔ ɖeka.
Samuel I, 22:1-4; 25:1-43.
Nyabiabiawo
- Nyɔnu si gbɔna go do ge Dawid le nɔnɔmetataa me ŋkɔ ɖe, eye ameka fomevie wònye?
- Amekae nye Nabal?
- Nukatae Dawid dɔ efe ame aɖewo ɖe Nabal gbɔ be woaɖaxɔ nanewo tso egbɔ?
- Nya kae Nabal gblɔ na Dawid fe ameawo, eye aleke Dawid wɔ nu ɖe enui?
- Aleke Abigail ɖee fia be yenye nyɔnu nyanu?
Nyabiabia bubuwo
- Xlẽ Samuel I, 22:1-4.
Aleke Dawid fe fomea ɖo kpɔɖeŋu nyui aɖe ɖi le alesi wòle be míakpe asi ɖe mía nɔewo ŋui le Kristotɔwo fe nɔviwo fe habɔbɔa me gome? (Lod. 17:17; Tes. I, 5:14)
- Xlẽ Samuel I, 25:1-43.
Nukatae wogblɔ le Nabal ŋu be enye ame vloe? (Sam. I, 25:2-5, 10, 14, 21, 25)
Nukae srɔ̃nyɔnu Kristotɔwo ate ŋu asrɔ̃ tso Abigail fe kpɔɖeŋua me? (Sam. I, 25:32, 33; Lod. 31:26; Ef. 5:24)
Nu gbegblẽ eve kawo nue Abigail tsi Dawid nu be mewɔ o? (Sam. I, 25:31, 33; Rom. 12:19; Ef. 4:26)
Aleke alesi Dawid wɔ nu ɖe Abigail fe nyawo nui kpena ɖe ŋutsuwo ŋu egbea be woabu nyɔnuwo abe alesi Yehowa bua woe ene? (Dɔw. 21:8, 9; Rom. 2:11; Pet. I, 3:7)


text: 2 Eye mefɔ kɔ dzi, eye mekpɔ ŋutsu aɖe wòlé dzidzeka+ ɖe asi.2 Eya ta mebiae be: “Afi kae nèyina?”Eye wòɖo eŋu nam be: “Meyina Yerusalem dzidze ge, ne makpɔ efe kekeme kple efe didime.”+3 Eye kpɔ ɖa, mawudɔla si le nu fom kplim la dzo yina, eye mawudɔla bubu aɖe va kpee.4 Eye wògblɔ nɛ be: “Netsɔ, yi ɖagblɔ na ɖekakpui ma be: ‘“Amewo anɔ Yerusalem+ abe kɔfedu* me ene, le ame kple lã siwo le eme la ta.+5 Ke manye dzobibi fe gli afo xlãe,+ eye manye ŋutikɔkɔe anɔ eme,” Yehowa ye gblɔe.’”+6 “Netsɔ! Netsɔ! Misi tso dziehenyigba dzi,”+ Yehowa ye gblɔe.“Elabena meka mi hlẽ ɖe dzifo fe ya eneawo dzi,”+ Yehowa ye gblɔe.7 “Netsɔ! Zion! Wò, ame si le Babilon vinyɔnu la gbɔ, si dzo.+8 Le Mawu fe ŋutikɔkɔe la megbe la, edɔm ɖo ɖe dukɔ siwo nɔ mia ham la gbɔ,+ elabena ale aʋakɔwo fe Yehowa gblɔe nye esi: ‘Ame si ka asi mia ŋu la ka asi nye gadaglamakui* ŋu.+9 Elabena fifia la, manyè nye asi ɖe wo ŋu, ne woazu nuhaha na wofe kluviwo.’+ Eye miadze sii be, aʋakɔwo fe Yehowa ye dɔm.10 “Oo Zion vinyɔnu, do dzidzɔɣli nàtso aseye;+ elabena megbɔna+ be manɔ dowòme,”+ Yehowa ye gblɔe.11 “Gbe ma gbe la, dukɔ geɖewo aku ɖe Yehowa ŋu,+ eye woazu nye dukɔ; eye manɔ dowòme.” Eye àdze sii be, aʋakɔwo fe Yehowa ye dɔm ɖe gbɔwò.12 Yehowa axɔ Yuda wòazu eya ŋutɔ fe gome le anyigba kɔkɔe la dzi, eye wòagatia Yerusalem.+13 Ŋutilãwo* katã, mizi ɖoɖoe le Yehowa ŋkume, elabena eho tso efe nɔfe kɔkɔe la.


text:
NUSƆSRƆ̃ 2
Rebeka Di Be Yeana Yehowa Nakpɔ Dzidzɔ
Rebeka nye nyɔnu si lɔ̃ Yehowa. Srɔ̃a ŋkɔe nye Isak. Isak hã lɔ̃ Yehowa. Aleke Rebeka kple Isak wɔ do go? Nu kae Rebeka wɔ tsɔ do dzidzɔ na Yehowa? Na míasrɔ̃ nu geɖe tso eŋu.
Isak fofoe nye Abraham, eye dadaa ŋkɔe nye Sara. Wonɔ Kanaan. Kanaantɔwo mesubɔa Yehowa o. Gake Abraham di be ye vi naɖe nyɔnu si subɔa Yehowa. Eya ta edɔ efe subɔvi ɖe du si woyɔna be Xaran la me be wòaɖe srɔ̃ na ye vi Isak. Anɔ eme kokoko be Eliezer ye Abraham dɔ. Xaran nye du si me Abraham fe fometɔ aɖewo nɔ.
Abraham fe subɔvi bubuwo hã kplɔ Eliezer ɖo yi. Tefe si woyi la didi ŋutɔ. Wokplɔ kposɔ ewo ɖe asi, eye wotsɔ nuɖuɖu kple nunanawo ɖe kposɔawo dzi yii. Aleke Eliezer awɔ anya nyɔnu si wòaɖe na Isak? Esi Eliezer kple subɔvi bubuawo va ɖo Xaran la, wova tɔ ɖe vudo aɖe to. Eliezer nya be etefe madidi o amewo ava ku tsi le vudoa me. Edo gbe ɖa na Yehowa be: ‘Ne nyɔnuvi aɖe va tsi ku ge, si magblɔ na be na tsim mano, eye wòana tsi nye ŋutɔ kple nye kposɔawo la, ke manyae be nyɔnu siae nètia.’
Etefe medidi o, ɖetugbui Rebeka ye nye ema va tsi ku ge. Biblia gblɔ be Rebeka dze tugbe ŋutɔ. Eliezer biae be wòana tsi vi aɖe ye yeano. Eye nyɔnuvia gblɔ be: ‘Mana tsi wò nàno eye makui na wò kposɔwo hã woano.’ Wò ya bu eŋu kpɔ ko! Kposɔ siwo tsikɔ le wuwum noa tsi gbogbo ŋutɔ. Eya ta ele be Rebeka nanɔ tsia kum anɔ kum na wo. Ðe mèkpɔe le nɔnɔmetata me be ele dɔ dzi vevie oa?
Eliezer tsɔ nunana nyui geɖewo na Rebeka. Ekplɔ Eliezer kple subɔvi bubuawo yi afe me. Eliezer gblɔ nu si tae Abraham dɔe ɖe du sia me ɖo kple ale si Yehowa ɖo efe gbedodoɖa ŋui na wo. Edzɔ dzi na Rebeka fe fometɔwo be yewoatsɔe ana Isak wòaɖe.
Rebeka kplɔ Eliezer ɖo yi Kanaan eye wòzu Isak srɔ̃
Gake èsusu be Rebeka di be yeaɖe Isak nyatefea?
Esi Rebeka wɔ nu si Yehowa di be newɔ ta la, Yehowa yrae. Ƒe geɖe megbe la, wova dzi Yesu ɖe Rebeka fe fomea me. Ne èna dzi dzɔ Yehowa la, ayra wò hã.


text:
Ðe Xexe Yeye Gɔmeɖeɖe Biblia De Pɛpɛpɛa?
Woɖe Xexe Yeye Gɔmeɖeɖe Biblia fe akpa gbãtɔ ɖe go le fe 1950 me. Tso ɣemaɣi la, ame aɖewo fo nu tso Xexe Yeye Gɔmeɖeɖe * ŋu alo gblɔ be womeɖe egɔme wòde pɛpɛpɛ o, elabena emenya aɖewo to vovo na Biblia bubuwo tɔ. Zi geɖe la, susu siwo gbɔna la dometɔ ɖeka tae vovototo nɔa eya kple Biblia bubuwo dome ɖo.
Kakaɖedzi le eŋu. Nu yeye siwo ŋu numekulawo ke ɖo kple blemasinuŋɔŋlɔgbalẽ siwo ŋu kakaɖedzi le wu la woe wozã le Xexe Yeye Gɔmeɖeɖe Biblia gɔme ɖeɖe me. Evɔ le King James Version fe 1611 tɔ ya gome la, blemasinuŋɔŋlɔgbalẽ siwo ŋu kakaɖedzi mele tututu o kple esiwo do megbe na esiwo wozã tsɔ ɖe Xexe Yeye Gɔmeɖeɖe Biblia gɔme lae wozã tsɔ ɖe egɔme.
Nutefewɔwɔ. Wodze agbagba ɖe Xexe Yeye Gɔmeɖeɖe Biblia gɔme be wòasɔ pɛpɛpɛ kple gbedeasi gbãtɔ si Mawu ʋã amewo woŋlɔ la. (2 Timoteo 3:16) Biblia-gɔmeɖela geɖewo meɖe Mawu fe gbedeasia gɔme nutefewɔwɔtɔe o, ke boŋ woɖe mɔ amegbetɔwo fe nufiafiawo kpɔ ŋusẽ ɖe wo dzi. Le kpɔɖeŋu me, wotsɔ bubuŋkɔ Afetɔ alo Mawu ɖɔli Mawu fe ŋkɔ ŋutɔŋutɔ si nye Yehowa.
Egɔmeɖeɖe nya-ɖe-nya-nu. Xexe Yeye Gɔmeɖeɖe Biblia gɔmeɖelawo mewɔ nu abe ale si Biblia-gɔmeɖela bubuwo gbugbɔa nyawo gblɔna alo ɖea wo me la ene o, ke boŋ woɖe Biblia sia gɔme nya-ɖe-nya-nu le afi siwo wòanya wɔ le, ne mawɔe be nyawo fe tutuɖo nanɔ trama alo awɔe be amewo mase gbedeasi si le nuŋlɔɖi gbãtɔawo me gɔme o ko. Biblia-gɔmeɖela siwo gbugbɔa Biblia fe nuŋlɔɖi gbãtɔawo me nyawo gblɔna alo ɖea wo me tea ŋu tsɔa amegbetɔwo fe susuwo tɔtɔa gbedeasi la alo ɖea nyatakaka vevi aɖewo le eme.
Vovototo siwo le Xexe Yeye Gɔmeɖeɖe Biblia kple Biblia bubuwo dome
Agbalẽ siwo mele eme. Biblia-gbalẽ siwo woyɔna be Apokrifa-gbalẽwo nɔa Roma Katolikotɔwo kple Ɣedzefe Ortodɔks-sɔlemeha fe Bibliawo me. Ke hã Yudatɔwo meda asi ɖe agbalẽ mawo dzi be wonye Biblia-gbalẽwo o, evɔ ele be míade dzesii be Biblia gblɔ be Yudatɔwoe “wotsɔ Mawu fe nya kɔkɔeawo de asi na.” (Romatɔwo 3:1, 2) Eya tae wòsɔ nyuie be agbalẽ siawo siwo woyɔna be Apokrifa-gbalẽwo mele Xexe Yeye Gɔmeɖeɖe Biblia kple egbegbe Biblia geɖewo me o.
Mawunyakpukpui siwo mele eme o. Wotsɔ mawunyakpukpuiwo alo nyagbe aɖewo kpe ɖe Biblia aɖewo me nyawo ŋu evɔ nu mawo mele Biblia fe nuŋlɔɖi gbãtɔ siwo li la me o. Womede mawunyakpukpui alo nyagbe mawo Xexe Yeye Gɔmeɖeɖe Biblia ya me o. Mawunyakpukpui alo nyagbe mawo mele Biblia yeye siwo li egbea la dometɔ geɖe me o, eye le ɖewo hã gome la, woɖea nu me be kpeɖodzi aɖeke meli be nya mawo nɔ Biblia fe asinuŋɔŋlɔ siwo ŋu kakaɖedzi le wu la me o. *
Nyawo fe vovototo. Ɣeaɖewoɣi la, nyawo gɔme ɖeɖe nya-ɖe-nya-nu menana nyawo me kɔna o eye etea ŋu flua ame gɔ̃ hã. Le kpɔɖeŋu me, woɖea Yesu fe nya siwo le Mateo 5:3 gɔme be: “Woayra ame siwo da ahe le gbɔgbɔ me la.” (Eʋegbe Biblia; English Standard Version; King James Version; New International Version) Ame geɖewo mesea nyagbɔgblɔ “da ahe le gbɔgbɔ me” gɔme o, eye ame aɖewo hã susui be ɖe Yesu nɔ gbe tem ɖe ɖokuibɔbɔ alo ahedada fe vevienyenye dzi. Ke hã nu si Yesu wɔnae nye be ne ame kpɔe dze sii be yehiã Mawu fe mɔfiame lae wòkpɔa dzidzɔ vavã. Xexe Yeye Gɔmeɖeɖe Biblia ɖe Yesu fe nyaa gɔme ale be efe gɔmesesea de pɛpɛpɛ be “Dzidzɔtɔwoe nye ame siwo nyae be gbɔgbɔmenuwo hiã yewo.”
Ale si Biblia-ŋutinunyala gã siwo menye Yehowa Ðasefowo o kafu Xexe Yeye Gɔmeɖeɖe Biblia
Biblia-gɔmeɖela kple Biblia-ŋutinunyala xɔŋkɔ Afetɔ Edgar J. Goodspeed ŋlɔ lɛta aɖe le December 8, 1950 tso Kristotɔwo Ƒe Hela Ŋɔŋlɔawo
—Xexe Yeye Gɔmeɖeɖe la ŋu be: “Miafe amewo fe nya nyui kakadɔ si wowɔ, kple ale si wòɖo xexea me katã do dzidzɔ nam ŋutɔ, eye esi gado dzidzɔ nam wue nye ale si wofe gɔmeɖeɖea me kɔ, hele tẽe eye nyawo de pɛpɛpɛ. Abe ale si mate ŋu aɖo kpe edzii ene la, eɖee fia be ameawo do vevie nusɔsrɔ̃.”
Afetɔ Allen Wikgren si nye Nufialagã le Yunivɛsiti Chicago he susu yi Xexe Yeye Gɔmeɖeɖea dzi be enye Biblia si me nyawo sɔ kple ale si míefoa nu egbea, womesrɔ̃ Biblia siwo nɔ anyi do ŋgɔ nɛ la fe nyagbɔgblɔwo o, zi geɖe la “efe nyagbɔgblɔwo toa vovo evɔ viɖe nɔa wo ŋu.”
—The Interpreter’s Bible, Volume I, axa 99.
Eŋlisitɔ Biblia ŋuti numekula Alexander Thomson ŋlɔ tso Kristotɔwo Ƒe Hela Ŋɔŋlɔawo
—Xexe Yeye Gɔmeɖeɖe la ŋu bena: “Edze fãa be agbalẽnyala siwo bi, siwo fe susu ɖa eye wodi be yewoaɖe Helagbe me nyawo gɔme pɛpɛpɛ ale si wòanya wɔ le Eŋlisigbe me la woe ɖe egɔme.” —The Differentiator, April 1952, axa 52.
Togbɔ be agbalẽŋlɔla Charles Francis Potter de dzesi nya aɖewo le Biblia sia me siwo wòbe wowɔ moya na ye hã la, egblɔ be: “Gbegɔmeɖela siawo siwo fe ŋkɔwo womeʋu goe o la ɖe asinuŋɔŋlɔgbalẽawo, Helagbe me tɔwo kple Hebrigbe me tɔwo siaa gɔme kple gbegɔmeɖeɖe fe ŋutete deŋgɔwo eye wofe nyametsotso hã sɔ nyuie.”
—The Faiths Men Live By, axa 300.
Afetɔ Robert M. McCoy kpɔe dze sii be nanewo to vovo le Xexe Yeye Gɔmeɖeɖe Biblia me eye woɖe egɔme nyuie hã, eye wògblɔ tsɔ fo eta be: “Ale si woɖe Nubabla Yeyea gɔme ɖee fia be agbalẽnyala bibi siwo ate ŋu akpɔ Biblia-gɔmeɖeɖe fe kuxi gbogboawo gbɔ le nunya me la le [Yehowa Ðasefowo fe] habɔbɔ sia me.”
—Andover Newton Quarterly, January 1963, axa 31.
Togbɔ be Nufialagã S. MacLean Gilmour meda asi ɖe ale si woɖe nya aɖewo gɔme le Xexe Yeye Gɔmeɖeɖe Biblia me dzi o hã la, elɔ̃ ɖe edzi be ale si Biblia sia gɔmeɖelawo “ɖu tu na Helagbea la mebɔ kura o.”
—Andover Newton Quarterly, September 1966, axa 26.
Esi Nufialagã Thomas N. Winter nɔ nu fom tso Xexe Yeye Gɔmeɖeɖe si wozã le Kingdom Interlinear Translation of the Greek Scriptures me ŋu la, egblɔ be: “Gbegɔmeɖela siawo siwo fe ŋkɔwo womeʋu go o la zã nyatakaka yeye siwo li egbea le wofe gbegɔmeɖeɖedɔa me eye woɖe egɔme wòde pɛpɛpɛ.”
—The Classical Journal, April-May 1974, axa 376.
Nufialagã Benjamin Kedar, si nye Hebri-nunyalagã le Israel gblɔ le fe 1989 me be: “Ne mele gbegɔmeɖeɖe ŋuti numekuku wɔm ku ɖe Hebrigbe me Biblia kple gɔmeɖeɖewo ŋu la, zi geɖe la, media nyawo le Eŋlisigbe me tɔ si ŋkɔe nye New World Translation me. Ne mele esia wɔm la, mekpɔnɛ enuenu be Biblia sia gɔmeɖelaawo dze agbagba anukwaretɔe be yewofe gɔmeɖeɖea nanye esi de pɛpɛpɛ.”
Esi Jason David BeDuhn si nye mawusubɔsubɔ ŋuti nufialagã ku nu me tso Eŋlisigbe me Biblia vevitɔ asieke aɖewo ŋu la, egblɔ be: “NW [Xexe Yeye Gɔmeɖeɖe] ye nye Biblia si gɔme woɖe wòde wu le Biblia siwo katã metsɔ sɔ kple wo nɔewo la dome.” Togbɔ be ame aɖewo kple Biblia-ŋutinunyala geɖewo gblɔna be vovototo siwo le Xexe Yeye Gɔmeɖeɖe Biblia me tso ale si Biblia sia gɔmeɖelawo ŋutɔ trɔ asi le nyawo ŋu be wòade yewofe mawunyafiafiawo dzi gbɔ hã la, afetɔ BeDuhn gblɔ be: “Vovototo akpa gãtɔ tso ale si NW Biblia gɔmeɖelawo dze agbagba ɖe nyawo gɔme wòde pɛpɛpɛ kple ale si wodze agbagba ɖe Nubabla Yeyea ŋlɔlawo ŋutɔ fe nyagbɔgblɔwo gɔme pɛpɛpɛ la gbɔ.”
—Truth in Translation, axa 163, 165.
^ mm. 2 Nya siwo amewo gblɔ la ku ɖe Eŋlisigbe me Xexe Yeye Gɔmeɖeɖe Biblia siwo woɖe ɖe go do ŋgɔ na fe 2013 me tɔ ŋu.
^ mm. 8 Le kpɔɖeŋu me, kpɔ New International Version kple Katolikotɔwo fe Biblia si woyɔna be New Jerusalem Bible. Mawunyakpukpui siwo wotsɔ kpee la woe nye Mateo 17:21; 18:11; 23:14; Marko 7:
^ mm. 9 Nenema ke J. B. Phillips hã ɖe Yesu fe nyawo gɔme be “ame siwo nyae be yewohiã Mawu,” eye The Translator’s New Testament hã ɖe egɔme be “ame siwo nyae be gbɔgbɔmenuwo hiã yewo.”


text:
Nusɔsrɔ̃ 2
Ame Kae Nye Mawu?
1. Nu ka tae wòle be míade ta agu na Mawu?
Mawu vavã lae nye nuwo katã Wɔla. Gɔmedzedze meli nɛ o, eye nuwuwu hã manɔe nɛ gbeɖe o. (Psalmo 90:2) Eya gbɔe nya nyui si le Biblia me la tso. (1 Timoteo 1:11) Esi wònye Mawue na agbe mí ta la, ele be míasubɔ eya ɖeɖe ko.
2. Aleke Mawu le?
Amegbetɔ aɖeke mekpɔ Mawu ɣeaɖekeɣi kpɔ o, elabena Gbɔgbɔe wònye, esia fia be enye agbe fomevi aɖe si kɔ boo wu nu gbagbe siwo le anyigba dzi. (Yohanes 1:18; 4:24) Ke hã, ne míelé ŋku ɖe nu siwo Mawu wɔ ŋu la, míakpɔ efe nɔnɔme nyuiwo adze sii. Le kpɔɖeŋu me, atikutsetse kple sefofo vovovoawo na míekpɔ efe lɔlɔ̃ kple nunya dze sii. Ale si gbegbe xexea loloe na míekpɔ efe ŋusẽ dze sii.
Míagate ŋu asrɔ̃ nu geɖe tso Mawu fe nɔnɔmewo ŋu ne míexlẽ Biblia. Le kpɔɖeŋu me, egblɔ nu siwo Mawu lɔ̃na kple nu siwo melɔ̃na o, ale si wòwɔa nu ɖe ame ŋu kple ale si wòwɔa nu le nɔnɔme vovovowo me la na mí.
3. Ðe ŋkɔ le Mawu sia?
Yesu gblɔ be: “Mía Fofo si le dzifowo, wò ŋkɔ ŋuti nakɔ.” (Mateo 6:9) Togbɔ be dzesideŋkɔ geɖewo le Mawu si hã la, ŋkɔ ŋutɔŋutɔ ɖeka koe le esi. Gbegbɔgblɔ ɖe sia ɖe kple ale si woyɔnɛ. Woyɔnɛ le Eʋegbe me be “Yehowa.” Gake ame aɖewo yɔnɛ be “Yahweh.”
Woɖe Mawu fe ŋkɔ ɖa le Biblia geɖewo me hetsɔ dzesideŋkɔ siwo nye Afetɔ alo Mawu ɖo etefe. Gake esime woŋlɔ Biblia la, Mawu fe ŋkɔ dze le eme wòde zi gbɔ zi 7,000 sɔŋ. Yesu na amewo nya Mawu fe ŋkɔ esime wòfia nu wo tso Mawu ŋu.
4. Ðe Yehowa tsɔ ɖe le eme na mía?
Ðe ale si fukpekpewo xɔ afe ɖi la fia be Yehowa nye Mawu si metsɔa ɖeke le eme na mí oa? Ame aɖewo gblɔna be ehea fukpekpewo vaa mía dzi tsɔ doa mí kpɔ, gake menye nyatefee o.
Mawu na tiatiawɔblɔɖe amegbetɔwo tsɔ de bubu wo ŋu. Ðe mɔnukpɔkpɔ si su mía si be míatiae be míasubɔ Mawu la medzɔ dzi na mí oa? (Yosua 24:15) Gake ame aɖewo tiae be yewoawɔ nu vlowo ɖe ame bubuwo ŋu, eya tae fukpekpewo bɔ ɖo. Etena ɖe Yehowa dzi ne ekpɔe wole nu madzɔmadzɔ wɔm ɖe amewo ŋu.
Yehowa nye Mawu si tsɔa ɖe le eme na mí. Edi be míase vivi le agbe me. Etefe madidi o aɖe fukpekpe kple ame siwo henɛ vanae la ɖa. Gake susu nyui aɖe tae wòɖe mɔ fukpekpe li hena ɣeyiɣi aɖe ɖo. Le Nusɔsrɔ̃ 8 lia me la, míasrɔ̃ nu tso nu si tae wòɖe mɔ ɖo la ŋu.
5. Aleke míawɔ ate ɖe Mawu ŋu kplikplikpli?
Yehowa kpe mí be míate ɖe ye ŋu to gbedodoɖa dzi. Etsɔa ɖe le eme na mía dometɔ ɖe sia ɖe. (Psalmo 65:3; 145:18) Etsɔna kena faa. Edea dzesi agbagba siwo míedzena be míawɔ nu si dzea eŋu ne míedo kpo nu ɣeaɖewoɣi gɔ̃ hã. Eya ta togbɔ be míenye ame madeblibowo hã la, míate ŋu anɔ fomedodo kplikplikpli me kple Mawu.
Esi wònye Yehowae na agbe mí ta la, ele be míalɔ̃e wu ame bubu ɖe sia ɖe. (Marko 12:30) Esi nèle agbagba dzem be yeaɖe ale si yelɔ̃ Mawui afia to nu geɖe sɔsrɔ̃ tso eŋu kple wɔwɔ ɖe nu siwo wòdi tso asiwò dzi me la, wò kplii dome ava nɔ kplikplikpli wu.


text:
NU SI AKPE ÐE ƑOMEWO ŊU | VIHEHE
Fia Viwò Ale Si Wòaɖo To
KUXIA
Avu dzi ko wò kple viwò fe-ene-vi mienɔna. Eye ɣesiaɣi la, ewɔ abe viwòa koe ɖua dzi ene.
Ne ègblɔ nɛ be wòawɔ nane eye medi be yeawɔe o la, medea nu eme na wò gɔ̃ hã o.
Ne ègbe nɛ be megawɔ nane si wòdi be yeawɔ o la, ewóa avi.
Èbia ɖokuiwò be: Enu gbɔna yi gea? Ðe eya ŋutɔ aɖe asi le eŋu ne etsi vie wua?’
Àte ŋu afia toɖoɖo viwòa. Gake hafi míadzro ale si nàwɔ esiae me la, na míadzro nu si tae wòwɔa nu alea ɖo la me gbã.
NU SI GBƆ WÒTSONA
Esi viwòa nye vidzĩ la, wò dɔ vevitɔe nye be nàkpɔ egbɔ. Ènɔa to dzi ɖe viwòa ŋu ɣesiaɣi. Kaka wòakpe kpe vie ko la, èfua du vaa egbɔ be yeawɔ nu sia nu si hiã la nɛ. Nuwɔwɔ alea sɔ eye wòhiã hã. Ehiã be dzila fe ŋku nanɔ via si nye vidzĩ la ŋu ɣesiaɣi.
Esi dzila wɔ nu siawo na via ɣleti geɖewo ta la, mewɔ nuku o be ɖevia nava nɔ nu wɔm abe eyae nye amegã le afea me eye dzilawo nye efe subɔvi siwo le klalo ɣesiaɣi be yewoawɔ efe lɔlɔ̃nu ene. Gake kaka ɖevia naxɔ fe eve la, eva kea dzo ɖe mo nɛ: Ekpɔnɛ be yefe “amegãɖuɖu” la nu yi. Edzilawo megawɔa efe gbe dzi o, ke wokpɔa mɔ be eya boŋ nawɔ yewofe gbe dzi. Tɔtrɔ siawo dzea ɖeviwo kpo! Ðevi aɖewo melɔ̃na ɖe esia dzi o, eye wotsɔnɛ na vinugbewɔwɔ. Bubuwo gbea toɖoɖo tsɔ doa wo dzilawo fe ŋusẽ kpɔ.
Le ɣeyiɣi vevi ma me la, ele be dzilaa nazu gbeɖela, eye wòagblɔ nu si tututu wòdi be ɖevia nawɔ la nɛ eme nakɔ. Gake ne ɖevia do toku alo gbe efe nyawo dzi wɔwɔ abe ale si wòdze le kpɔɖeŋu si dze le nyati sia fe gɔmedzedze me ene ya ɖe?
NU SI NÀTE ŊU AWƆ
Xɔ ŋgɔ. Ne viwòa mekpɔa wò nèxɔa ŋgɔ le afea me o la, malɔ̃ ɖe edzi be wò ŋusẽ tee yele o. Eya ta xɔ ŋgɔ le afea me le mɔ si da sɔ nu. Le fe siwo va yi nyitsɔ laa me la, agbalẽnyala aɖewo siwo gblɔna be yewonya nu tso vihehe ŋu la na wòdze abe nya “ŋusẽ” nye tagbɔsesẽ ene. Wo dometɔ aɖe gɔ̃ hã gblɔ be dzilawo fe ŋusẽzazã “mele se nu o” eye “menyo” hã o. Gake ne dzilawo mezãa wofe ŋusẽ o, eye woɖea asi le wo viwo ŋu wowɔa nu si dzroa wo la, ɖeko wònana be ɖeviawo tɔtɔna, gblẽna, eye wosusuna be ele be ame bubuwo nasubɔ yewo. Esia mekpena ɖe wo ŋu be woava zu ame tsitsi ɖɔʋuwo o.—Biblia fe mɔfiame: Lododowo 29:15.
Na hehe wo. Nyagɔmeɖegbalẽ aɖe ɖe hehenana gɔme be enye “hehe si nana be wozua toɖolawo kple ɖokuidziɖulawo, eye zi geɖe la, hehe sia biana be woade sewo na wo eye woahe to na wo ne woda se siawo dzi.” Mele be hehenana nagbɔ eme alo anye tagbɔsesẽ le ɖeviwo ŋu o. Ke hã, mele be woagblẽ ɖeviawo ɖe yame ko alo ado kpo to si woahe na wo ne woda seawo dzi la gbɔgblɔ na wo o, elabe esia awɔe be ɖeviawo makpɔ nu si tae wòle be yewoawɔ seawo dzi ahatrɔ agbenɔnɔ ɖo o.—Biblia fe mɔfiame: Lododowo 23:13.
Wò nyawo me nekɔ. Ðeko dzila aɖewo biana tso wo viwo si be woneɖo to yewo. (“Medi be nàdzra wò xɔ me ɖo—èsea?”) Ðewohĩ ɖeviawo asusui be esia nye nu dzeame wɔwɔ ko. Gake esia wɔwɔ ate ŋu ana dzilawo boŋ nava nɔ wo viwo te, eye woana mɔnukpɔkpɔ ɖeviawo be woada wo dzilawo fe nyawo kpɔ eye woawo ŋutɔ natso nya me le nu si dze wo ŋu la ŋu. Mègaɖe asi le viwòa ŋu ko o, gblɔ nu siwo nèdi be wòawɔ la nɛ eme nakɔ.—Biblia fe mɔfiame: 1 Korintotɔwo 14:9.
Tɔ afɔ to. Ne ègblɔ be ao ko la, lé eme ɖe asi, tɔ afɔ to eye wò kple srɔ̃wò fe nu nesɔ. Ne mienya da asi ɖe to si miahe nɛ ne eda se aɖe dzi dzi ko la, mihee nɛ ne eda sea dzi. Migava nɔ sededea dzakam kplii alo anɔ nu si tae miede se ma ɖo la me dzrom kplii ʋuu o. Anɔ bɔbɔe na wò kple viwòa wu ne ènana wò “Ɛ̃” nyea “ɛ̃,” eye wò “Ao” nyea “ao.”—Yakobo 5:12.
Wɔe le lɔlɔ̃ me. Menye demokrasi alo dzizizidziɖuɖu fe ɖoɖoe fomea nye o. Ke boŋ Mawu fe ɖoɖo si wòwɔ be woahe ɖeviwo le lɔlɔ̃ me woatsi ava nye ame ɖɔʋuwo ye fomea nye. Nu siwo esia lɔ ɖe eme la dometɔ ɖekae nye vihehe, eye akpe ɖe viwòa ŋu be wòaɖo to eye wòase le eɖokui me be èlɔ̃ ye eye yele dedie.


text:
Nu Ka Tae Yehowa Ðasefowo Mezãa Atitsoga Le Tadedeagu Me O?
Ame geɖewo bua atitsoga be enye Kristotɔ siwo le xexea me godoo la fe dzesi. Togbɔ be Kristotɔwoe mí Yehowa Ðasefowo míenye hã la, míezãa atitsoga le míafe tadedeagu me o. Nu ka tae?
Nu si tae nye be Biblia ɖee fia be Yesu meku le atitsoga ŋu o, ke boŋ ati tsralaa ŋutie wòku ɖo. Tsɔ kpe ɖe eŋu la, Biblia xlɔ̃ nu Kristotɔwo vevie be woasi “le trɔ̃subɔsubɔ” nu, esia fia hã be womazã atitsoga le wofe tadedeagu me o.
Eɖe dzesi ŋutɔ be Yesu gblɔ be: “Esia me amewo katã anyae le be nye nusrɔ̃lawo mienye, ne lɔlɔ̃ le mia dome.” ( Yohanes 13:


text:
Ŋutinya 72: Mawu Kpe Ðe Fia Xizkiya Ŋu
ÈNYA nusitae ŋutsu sia le gbe dom ɖa na Yehowa? Nukatae wòkeke agbalẽ siawo ɖe vɔsamlekpui la ŋgɔ? Ŋutsu lae nye Xizkiya. Enye Israel fe anyiehe-to eve fiaɖufe la fe fia. Eye ele fukpekpe geɖe me. Nukatae?
Elabena Asiria-ʋakɔwo tsrɔ̃ dziehe fe to 10 la xoxo. Yehowa na wotsrɔ̃ wo, elabena ameawo vɔ̃ɖi ŋutɔ. Ke fifia la, Asiria-ʋakɔwo va aʋa wɔ ge kple to eve fiaɖufe la.
Fifi laa ko Asiria-fia ɖo agbalẽwo ɖe Fia Xizkiya. Agbalẽawoe nye esia Xizkiya ɖo Mawu ŋkume. Agbalẽawo ɖe alɔme le Yehowa ŋu, eye wobe Xizkiya nena ta. Esia tae Xizkiya do gbe ɖa be: ‘O, Yehowa, ɖe mí tso Asiria-fia si me. Eye dukɔwo katã nanya be wò ɖekae nye Mawu.’ Ðe Yehowa aɖo to Xizkiya?
Xizkiya nye fia nyui aɖe. Mele abe Israel-to 10 fiaɖufea fe fiawo alo fofoa, Fia Axaz vɔ̃ɖi la ene o. Xizkiya ɖo to Yehowa fe sewo katã nyuie. Eyata esi Xizkiya do gbe ɖa vɔ la, nyagblɔɖila Yesaya ɖo gbedasi sia ɖee tso Yehowa gbɔ be: ‘Asiria-fia mava Yerusalem o. Efe aʋawɔlawo dometɔ aɖeke mate ɖe eŋu o. Womada dati ɖeka hã ɖe du la me o.’
Kpɔ nɔnɔmetata, si le axa sia dzi la ɖa. Ènya amesiwo aʋawɔla kuku siawo katã nyea? Asiriatɔwoe. Yehowa dɔ efe dɔla, eye mawudɔla la wu Asiriatɔwo fe aʋawɔla 185,000 le zã ɖeka me. Eyata Asiria-fia la na ta hetrɔ dzo.
To eve fiaɖufe la kpɔ ɖeɖe, eye ameawo kpɔ ŋutifafa hena ɣeyiɣi aɖe. Esi Xizkiya ku la, viaŋutsuvi Manase zu fia. Manase kple via Amon, si kplɔe ɖo la nye fia vɔ̃ɖiwo. Eyata hlɔ̃dodo kple nuvlowɔwɔ gayɔ anyigba la dzi. Esi Amon ŋutɔ fe dɔla eve wowui la, woɖo viaŋutsuvi Yosiya fiae ɖe to eve fiaɖufe la dzi.
Fiawo II, 18:1-36; 19:1-37; 21:1-25.
Nyabiabiawo
- Ŋutsu kae le nɔnɔmetata la me, eye nukatae wòle fukpekpe geɖe me ɖo?
- Agbalẽ kawoe Xizkiya tsɔ ɖo Mawu ŋkume, eye gbe kae Xizkiya do ɖa?
- Fia ka fomevie Xizkiya nye, eye gbedasi kae Yehowa ɖo ɖee to nyagblɔɖila Yesaya dzi?
- Abe alesi wòdze le nɔnɔmetata la me ene la, nukae Yehowa fe dɔla wɔ na Asiriatɔwo?
- Togbɔ be to eve fiaɖufe la kpɔ ŋutifafa ɣeyiɣi aɖe hã la, nukae dzɔ le Xizkiya fe ku megbe?
Nyabiabia bubuwo
- Xlẽ Fiawo II, 18:1-36.
Aleke Asiriatɔwo fe nyanuɖela Rabsake dze agbagba be yeana Israel-viwo fe xɔse nagbɔdzɔe? (Fia. II, 18:19, 21; Mose II, 5:2; Ps. 64:4)
Aleke Yehowa Ðasefowo srɔ̃a Xizkiya fe kpɔɖeŋua le nu wɔwɔ kple wofe tsitretsiɖeŋulawo me? (Fia. II, 18:36; Ps. 39:2; Lod. 26:4; Tim. II, 2:24)
- Xlẽ Fiawo II, 19:1-37.
Aleke Yehowa fe ame siwo li egbea srɔ̃a Xizkiya ne woɖo xaxa me? (Fia. II, 19:1, 2; Lod. 3:5, 6; Heb. 10:24, 25; Yak. 5:14, 15)
Go etɔ̃ kawo mee woɖu Fia Sanxerib dzi le, eye amekae wòtsi tre ɖi na le nyagblɔɖi me? (Fia. II, 19:32, 35, 37; Nyaɖ. 20:2, 3)
- Xlẽ Fiawo II, 21:1-6, 16.
Nukatae míate ŋu agblɔ be Manase nye fia vɔ̃ɖitɔ kekeake siwo ɖu dzi le Yerusalem la dometɔ ɖeka? (Kron. II, 33:4-6, 9)


text: 5 Esi wobu mí ame dzɔdzɔewoe azɔ to xɔse me ta la,+ mina míanɔ ŋutifafa me* kple Mawu to mía Afetɔ Yesu Kristo dzi.+2 To eya dzi la, mɔ ʋu na mí be amenuveve sia su mía si fifia to xɔse me;+ eye mina míatso aseye* le Mawu fe ŋutikɔkɔe fe mɔkpɔkpɔ la ta.3 Menye ema ɖeɖe ko o, ke mina míatso aseye* le xaxawo me hã,+ elabena míenyae be xaxa hea dzidodo vanɛ;+4 dzidodo hã hea ŋudzedzekpɔkpɔ ɖe ame ŋu vanɛ;+ ŋudzedzekpɔkpɔ ɖe ame ŋu hã hea mɔkpɔkpɔ vanɛ,+5 eye mɔkpɔkpɔ menana ame ɖua ŋukpe o;+ elabena wokɔ Mawu fe lɔlɔ̃ la ɖe míafe dziwo me to gbɔgbɔ kɔkɔe si wona mí la dzi.+6 Le nyatefe me la, esime míeganye gbɔdzɔgbɔdzɔtɔwo la,+ Kristo ku ɖe ame mavɔ̃mawuwo ta le ɣeyiɣi ɖoɖi la dzi.7 Elabena bebli hafi ame aɖe aku ɖe ame dzɔdzɔe ta; ame nyui ya la ɖewohĩ ame aɖe ado dzi aku ɖe eta.8 Ke Mawu ɖe eya ŋutɔ fe lɔlɔ̃ na mí fia le esia me be, esime míeganye nu vɔ̃ wɔlawo la, Kristo ku ɖe mía ta.+9 Eya ta esi wonɔ te ɖe efe ʋu dzi bu mí ame dzɔdzɔewoe azɔ ta la,+ woaɖe mí tso dziku la me geɖe wu to edzi.+10 Elabena ne woto Via fe ku dzi dzra mía kple Mawu dome ɖo esime míenye efe futɔwo la,+ ekema woaɖe mí geɖe wu to efe agbe la me esi wova dzra mía kplii dome ɖo azɔ.11 Eye menye ema ɖeɖe ko o, ke míele aseye tsom hã le Mawu me to mía Afetɔ Yesu Kristo dzi, ame si dzi woto dzra mía dome ɖo azɔ.+12 Esia tae ale si ko to ame ɖeka dzi nu vɔ̃ va xexea me, eye to nu vɔ̃ me ku la va,+ ale ku la kaka ɖe amewo katã dome, esi wo katã wɔ nu vɔ̃ ŋuti+ . . .13 Elabena hafi Se la nava la, nu vɔ̃ nɔ xexea me, gake wometsoa ame aɖeke nu be ewɔ nu vɔ̃ ne se meli o.+14 Ke ku ɖu fia tso Adam dzi va ɖo Mose dzi, ɖe ame siwo mewɔ nu vɔ̃ si sɔ kple Adam fe dzidada o la gɔ̃ hã dzi, eya, ame si ɖi ame si ava va la.+15 Gake nunana la mele abe vodada la ene o. Elabena ne ame ɖeka fe vodadae na ame geɖewo ku la, ekema ɖe Mawu fe amenuveve kple efe nunana faa la kpakple amenuveve si to ame ɖeka+ si nye Yesu Kristo dzi la, masɔ gbɔ fũu na ame geɖewo wu oa!+16 Eye nu si nunana faa la hena vanɛ la mele abe nu si ame ɖeka ma fe nu vɔ̃ he vɛ la ene o.+ Elabena vodada ɖeka ye na wodrɔ̃ ʋɔnu hebu fɔ amewo katã,+ ke nunana si wona ɖe vodada geɖewo ta lae nye be wobu ame geɖewo ame dzɔdzɔewoe.+17 Elabena ne ame ɖeka fe vodada wɔe be ku ɖu fia to ame ɖeka ma dzi la,+ ekema ɖe ame siwo xɔ amenuveve la kple dzɔdzɔenyenye+ fe nunana faa le agbɔsɔsɔ me la maɖu fia+ geɖe wu le agbe me to ame ɖeka, si nye Yesu Kristo dzi oa!+18 Ale si vodada ɖeka na wobu fɔ amewo katã la,+ nenema kee nu dzɔdzɔe wɔwɔ ɖeka na wobu amewo katã+ be wole dzɔdzɔe hena agbe.+19 Elabena ale si ko ame ɖeka fe tomaɖomaɖo na ame geɖewo zu nu vɔ̃ wɔlawoe la,+ nenema kee to ame ɖeka fe toɖoɖo me hã woana ame geɖewo nazu ame dzɔdzɔewo.+20 Azɔ Se la va do, ale be vodada nasɔ gbɔ ɖe edzi.+ Ke afi si nu vɔ̃ sɔ gbɔ le la, amenuveve ya sɔa gbɔ geɖe wu.21 Kple susu ka? Ale be ale si ko nu vɔ̃ kple ku ɖu fiae la,+ amenuveve hã naɖu fia nenema ke to dzɔdzɔenyenye me hena agbe mavɔ to mía Afetɔ Yesu Kristo dzi.+


text:
JW Nyakakadɔwɔfe nye internet dzi television si doa ŋusẽ ame fe mawusubɔsubɔ eye edzinuwo sɔ na fomewo. Kpɔ ha bubu siwo wodzi da ɖe JW Nyakakadɔwɔfe la kple video siwo le jw.org nyatakakadzraɖofea dometɔ aɖewo. Kpɔ Video Ƒotsiãɖenuwo, video siawo nɔa fofom gafofo 24 gbe sia gbe, eye wò ŋutɔ hã àte ŋu atia video ɖe sia ɖe si nèdi be yeafo le ŋkekea fe ɣeyiɣi ɖe sia ɖe me le akpa si nye Video Si Nèdi. Yi akpa si nye Odio ne nàse ha vovovowo, dramawo, Biblia xexlẽ fe dramawo kple nu bubu geɖewo.
Ne Roku-fonu le asiwò la, àte ŋu awɔ JW Nyakakadɔwɔfe la fe kɔpi ada ɖe Roku dɔwɔnua dzi. To vovo na ema la, àte ŋu atsiã wò kɔmpiuta, tablɛt alo asitelefon deŋgɔ ɖe wò television ŋu. Nu siwo nàte ŋu azã atsɔ awɔ esiae nye HDMI, DVI, VGA alo S-Video fe kadodo. Xlẽ wò television kple kɔmpiuta alo asitelefon loo alo tablɛt la zazã ŋuti mɔfiamewo ne nàkpɔ nu siawo dometɔ siwo asɔ na wò television la nyuie wu.
Mímekpɔ le Apple TV zãm haɖe o. Ke hã, ne kɔmpiuta, tablɛt alo asitelefon deŋgɔ siwo dzi AirPlay wɔa dɔ le la le asiwò la, àte ŋu atsiã AirPlay kple Apple TV la eye nàkpɔ videoawo le wò television dzi. Xlẽ mɔfiame siwo le wò dɔwɔnua dzi kple Apple TV dɔwɔnua dzi ne nàsrɔ̃ ale si nàtia efe dɔwɔmɔnuwo.


text:
Gana
Gana nye Afrika dukɔwo dometɔ ɖeka. Ele Afrika fe ɣetoɖofe lɔfo. Gana do lifo kple Togo kple, Nyiɖu Ƒuta kpakple Burkina Faso. Afu si woyɔna be Gulf of Guinea la le efe anyiehe lɔfo. Efe dukɔmenɔlawo fe xexlẽme ɖo 22,113,000 lɔfo. Woɖo Gana tso Gold Coast kpakple British Togoland si nɔ Fransetɔwo fe dziɖuɖu te la fe kpekpe me. Gana dukɔa xɔ dokuisinɔnɔ tso Eŋlisiawo gbɔ le Tedoxe 6 dzi, le fe 1957 me. Gana fe fiadzue nye Accra.
Dukplɔlawo[trɔ asi le eŋu]
Gana fe dukplɔla enye John Dramani Mahama. Ele dziɖum tso Dzome 7, 2012. Efe kpeɖeŋutɔ enye Amissah Arthur.
Nutuwo[trɔ asi le eŋu]
Nuto ewoe (10) le Gana.


text:
Ŋutinya 5: Agbenɔnɔ Sesẽ Dze Egɔme
ADAM kple Xawa wokpe fu geɖe le Eden-bɔ la godo. Ele na wo be woawɔ dɔ sesĩe adi wofe nuɖuɖu. Le ati fe kutsetse, siwo nya kpɔna tefe la, wokpɔ be ŋu kple aŋɔka sɔŋ mie fo xlã yewo. Esiae va dzɔ esime Adam kple Xawa wogbe toɖoɖo Mawu, eye womeganye Exɔlɔ̃wo o la.
Gake esi vɔ̃ɖi wu emae nye be, Adam kple Xawa wodze kuku gɔme. Ðo ŋku edzi be Mawu xlɔ̃ nu wo do ŋgɔ be, ne woɖu ati ɖeka aɖe fe tsetse la, woaku. Ẽ, gbemagbe ke, si woɖui la, wodze kuku gɔme. Bometsinu ka gbegbee nye esi wowɔ be womeɖo to Mawu o!
Adam kple Xawa dzi wo viwo katã le esime Mawu nyã wo do goe le Eden-bɔa me megbe. Esia fia be wo viwo hã atsi aku amegã kple nyagã ahaku.
Ne Adam kple Xawa ɖe woɖo to Yehowa la, eya ko hafi wo kple wo viwo anɔ agbe le dzidzɔkpɔkpɔ me. Anye ne wo katã woanɔ agbe tegbee le dzidzɔ me le anyigba dzi. Anye ne ame aɖeke matsi aku amegã, alé dɔ ahaku o.
Mawu di be amewo nanɔ agbe tegbee le dzidzɔ me, eye Edo ŋugbe be gbeɖeka la, woanɔ agbe nenema. Menye ɖeko anyigba la katã anya kpɔ ko o, ke boŋ lãmesẽ anɔ amewo katã si. Eye amesiame anye xɔlɔ̃ nyui na amesiame, kple Mawu hã.
Gake Xawa meganye Mawu xɔlɔ̃ azɔ o. Eyata esime wòdzi viawo la, menɔ bɔbɔe nɛ o. Elé ku vevie. Tomaɖomaɖo Yehowa he nuxaxa geɖe vɛ nɛ, alo mele eme oa?
Adam kple Xawa wodzi ŋutsuvi kple nyɔnuvi geɖewo. Esi wodzi wofe ŋutsuvi gbãtɔ la, wotsɔ ŋkɔ nɛ be Kain. Wotsɔ ŋkɔ na wofe ŋutsui evelia be Habel. Nukae dzɔ ɖe wo dzi? Ènyaea?
Mose I, 3:16-23; 4:1, 2; Nyaɖeɖefia 21:3, 4.
Nyabiabiawo
- Aleke agbenɔnɔa nɔ na Adam kple Xawa le Eden-bɔa godo?
- Nukae te dzɔdzɔ ɖe Adam kple Xawa dzi, eye nukatae?
- Nukatae Adam kple Xawa fe viwo atsi aku amegã kple nyagã ahaku?
- Ne ɖe Adam kple Xawa ɖo to Yehowa la, anye ne aleke agbenɔnɔ anɔ na woa kple wo viwo hafi?
- Aleke Xawa fe tomaɖomaɖoa he nuxaxa vɛ nɛ?
- Adam kple Xawa fe viŋutsu eve gbãtɔawo fe ŋkɔwo ɖe?
- Amekawoe nye ɖevi bubu siwo le nɔnɔmetataa me?
Nyabiabia bubuwo
- Xlẽ Mose I, 3:16-23 kple 4:1, 2.
Aleke fi si wofo de anyigba la kpɔ ŋusẽ ɖe Adam fe agbe dzii? (Mose I, 3:17-19; Rom. 8:20, 22)
Nukatae ŋkɔ Xawa, si gɔmee nye “Ame Gbagbe,” la sɔ? (Mose I, 3:20)
Aleke Yehowa nyo dɔmee na Adam kple Xawa le wofe nuvɔ̃ wɔwɔ megbe gɔ̃ hã? (Mose I, 3:7, 21)
- Xlẽ Nyaɖeɖefia 21:3, 4.
‘Nu gbãtɔ’ kawoe nèle mɔ kpɔm na be woava ɖe ɖa?


text:
Akpa 3: Ðeɖe tso Egipte Vaseɖe Israel-fia Gbãtɔ Dzi
Mose kplɔ Israel-viwo tso aboyo me le Egipte va ɖo Sinai-to gbɔ, afisi Mawu na efe sewo woamawo le. Emegbe la, Mose dɔ ŋutsu 12 be woayi aɖatsa ŋku le Kanaan-nyigba la dzi. Gake wo dometɔ 10 trɔ gbɔ kple nyatakaka vɔ̃. Wona be ameawo di be yewoatrɔ ayi Egipte. Xɔse, si menɔ wo si o ta la, Mawu he to na Israel-viwo; be wòna wotsa le gbeadzi hena fe 40.
Mlɔeba la, wotia Yosua be wòakplɔ Israel-viwo ayi Kanaan-nyigba dzie. Yehowa wɔ nukunuwo be wòakpe ɖe wo ŋu woaxɔ anyigba la. Ena be Yordan-tɔsisi la dzudzɔ sisi, Yerixo-gliawo mu dze anyi, eye ɣe la tɔ ɖe tefe ɖeka hena ŋkeke blibo. Le fe ade megbe la, woxɔ anyigba la le Kanaantɔwo si.
Tso Yosua dzi la, ʋɔnudrɔ̃lawo ɖu Israel dzi hena fe 356. Míasrɔ̃ nu tso wo dometɔ geɖe, siwo nye Barak, Gideon, Yefta, Simson kple Samuel ŋu. Míagaxlẽ nu tso nyɔnu aɖewo abe Raxab, Debora, Yael, Rut, Naomi kple Delila ene ŋu. Le yi katã me la, Akpa ETƆ̃LIA kpe fe 396 fe ŋutinya ɖo.


text:
Ephraim Amu
Ephraim Kɔku Amu nye Ghana hakpalawo ta tɔ ɖeka kpakple nufiala. Efe ha nyanyetɔ ɖeka ye nye "Yen Ara Asase Ni" si fe gɔmeɖeɖe le Eʋegbe me enye "Mia denyigba lɔ̃lɔ̃ la".
Ɖevime kple sukudede[trɔ asi le eŋu]
Wodzi Ephraim le Peki-Avetile le Anyɔnyɔ 13 le fe 1899 me. Esi wònye Kuɖagbe wodzii ta woyɔe be Kɔku. Efe dzilawo fe ŋkɔwo nye Stephen Amuyaa kple Sarah Akoram. Ƞkɔ nyanyɛ si woyɔna na fofoa enye Papa Stefano. Papa Stefano nye aɖaŋuwɔla eye wonye nukpala. Wode mawutsi ta na Ephraim Amu le Ɔktoba 22 lia le fe 1899 dzi. Osɔfo Rudolf Mallet enye amesi de mawutsi ta nɛe.
Kɔku Ephraim dze gɔmedzesuku gɔme le Dame le fe 1906 me. Eyi Peki Blengo titina suku esime woxɔ fe wuieve. Ekpɔ dzidzɔ le hadzidzi kple agblede nusɔsrɔ ŋuti vevie eyata ebia tso wofe nufiala Karl Ntem si be woafia saŋku fofo ye. Đoɖo si nɔ eya kple nufiala Ntem dome enye be Ephraim Kɔku ade agble na Afetɔ Ntem le Memleɖagbewo ekema nufiala ha͂ afia saŋkufofoe. Kɔku wu efe titina suku nu le fe 1915 me eye woxɔ ɖaseɖigbalɛ. Wu esia la, ekpɔ dzidzedze le Abetifi Nufialawohefe dodokpɔ si wowɔ la me eyata le Ƒe 1916 fe gɔmedzedze le Dzove me la eya kple ehati eve bubu dze mɔ yi Abetifi.
Wofe mɔzɔzɔ tso Peki yi Abetifi nye agbadrofe alafa ɖeka kple blaatɔ fe azɔli. Le mɔzɔzɔ sia me la, ehia͂ be woatɔ adzudzɔ le mɔta. Wotɔ ɖe duwo me abe Koforidua, Nkawkaw, Asubone kple Obomeŋ. Esi Kɔku ɖo suku la ekpɔ be sukuhati aɖewo doa gasɔ eyata eya ha͂ ɖoe kplikpa be yeakpa atisɔ na yeɖokui. Le nyatefe me la, ekpa sɔ sia ha͂ vava eye woɖi ɖase be sukutatɔ Stern fe vi gɔ ha͂ kpɔ gome le atisɔ sia dodo me. Amu gayi dzi kpa abo na sukua ɖe abo si wodɔna tso ablotsi la tefe.
Ephraim Kɔku Amu wu efe hehe nu le fe 1919 me. Abe nufiala yeye la, ele na Amu be woagblɔ Mawunya eye woana kaklanya efe nufialawo kple hamea le ehatiwo fe ŋkɔ me. Amu tia efe mawunya tso Mateo fe agbale me. Mateo Ta 25 kpukpui 40. Efe nyati na Kwasiɖa Mawunya sia enye, “Afetɔ la aɖo miafe nugbegblewo tefe na mi le esi migblee ɖe ɖevi siawo ta”. Egblɔ efe mawunya la le Eʋegbe kple Akuapem me. Le wofe suku nu wuwu me la ʋuwo va de ha vie eyata enɔ bɔbɔe na Amu be woaɖo ʋu tso Abetifi va Osino eye tso afima etsɔ keteke va ɖi ɖe Koforidua hafi tsɔ ʋu ɖo Frankadua. Ke esi woɖo Frankadua la ehia be woazɔ afɔ yi afe.
Efe dɔwɔwɔ kple hawo[trɔ asi le eŋu]
Tso Yanuar gbatɔ 1920 la , Amu dze dɔ gɔme abe nufiala le Peki Blengo E.P. Titina suku me. Esi hadzidzi doa dzidzɔ nɛ ta la eɖoe kplikpa be yea fia ha sukuviawo ale be woate ŋu aŋlɔ eye woadzi ha ɖe ɖoɖo alo noti nu. Le esia wɔwɔ me la, eyi Koforidua ɖafle kasaŋku adodoe si woyɔna be Henry Riley saŋku. Ede saŋku sia ʋu vaɖo Frankadua gake ele nɛ be woatsɔ saŋku sia ɖe ta tso Frankadua va ɖo Peki. Ke esia mesese na Kɔku Amu kura o. Eya kple mɔzɔla ɖeka si woyɔna be Afetɔ Lo la wɔ mɔzɔzɔ sia zã blibo la katã eye Amu ɖo Peki le fɔŋli kple saŋku la le efe ta. Esi nusɔsrɔ meti kɔ na Tata Amu o ta, edi be yeaga srɔ saŋku fofo ale be woama ɖo memie na ye eyata eyi Osɔfo Allotei Pappoe amesi nye nutome Osɔfo na Metɔdist hamea la gbɔ be woafia saŋku fofo ye. Le fe 1926 me la wo do Amu ɖe ŋgɔ eyata wohiã be woaɖee yi Akrɔpɔŋ nufialawo tefe abe nufiala ene. Le afisia la ame geɖewo kpɔ Tata Amu fe nuwɔna abe movinu. Abe nufiala si kpɔa agbledenyawo dzii la, ebia tso sukuviwo si be woatsɔ afɔdzi ado nukuwo abe nunyronu gake esia medze nusrɔlawo ŋu o, elabe wobui be mele na agbalɛnyala be woade asi mi ŋuti o. Ke amu ŋutɔ fia kpɔɖeŋu wo. Eya ŋutɔ lɔa mi la yina ɖe agble la me hedoa nukuawo. Togbɔ be sukuviawo lia liʋiliʋi ha͂ la wokplɔnɛ ɖo le dɔa wɔwɔ me.
Amu xɔ ɖe ameyibɔ nuwɔwɔ dzi ale gbegbe be efe tsinonu kekeake ha nye tre. Esrɔ Akuapemgbe akuaku tso efe hadzihamenɔlawo gbɔ. Tso 1927 la, Tata Amu ɖoe kplikpa be ameyibɔwudodowo koe anye yefe nudodo. Eɖoe be yemaga do yevuwu titri siwo na wodzea fifia la le ameyibɔ nyigba dzi o.
Tata Amu to efe aɖaŋuwɔwɔ me kpa abɛ tso pamplo me. Eyɔ esiawo be Odurogya, odurogyaba kple atɛtɛnbɛn. Amu kpa ha geɖe siwo dometɔ aɖewo nye
- Fare thee well
- Mawɔ dɔ na Yesu
- Nkwagye Dwom
- Dwomto
- Yetu Osa
- Israel Hene
- Onipa Đa wo ho so
- Yanom Abibirimma
- Mia Denyigba Lɔ̃lɔ̃ la (Eʋegbe)
- Yen Ara Asase Ni (Blugbe)
- Adawura abo me
- Samansuo
- Ale-gbegbe
- Tiri ne nsa ne kuma
Le fe 1931 le esi Tata Amu gblɔ mawunya le efe ameyibɔvɔ me megbe la, woyɔe ɖe hamea fe akametiwo ŋgɔ eye Osɔfoga Peter Hall ka mo nɛ gblɔ be yewomexɔe se be ata avɔ agblɔ mawunya le gbedoxɔ me o eye yewoxɔe se ha͂ be magawɔe akpɔ gbeɖe o. Tso gbemagbe dzi la, Kɔku Amu ɖe adzɔgbe na eɖokui be anyo be yeanye nufiala kple saŋkufola le hamea me wu be yeazu Mawunyagblɔla si ado yevuwu manyatanuawo le Afrika dzoxɔxɔ sia me. Evɔ la, Amu fe didi veviewo dometɔ ɖeka enye be yeazu Osɔfo hafi.
Tata Amu ɖe srɔ̃ le Masa1942 me. Eɖe Afenɔvi Beatrice Yao tso Peki Blengo. Tata Amu kpa atiɖaka adodoe aɖe na srɔ̃a ɖe yevugaɖaka tefe. Tata Amu xɔ fe blaene-vɔ-etɔ hafi ɖe srɔ. Le Tedoxe 27 lia 1965 le Memleɖa aɖe gbe la Legon Yunivɛsiti na akɔtadzesi kple ɖaseɖigbalɛ kɔkɔtɔ Đɔkita le hakpakpaɖaŋu me Tata Amu.


text:
NYATI SI LE AKPAA DZI | ÐE SATANA LI ŊUTƆŊUTƆA?
Ðe Satana Li Ŋutɔŋutɔa?
“El Salvador ye menɔ tsi. Ne mewɔ nu gbegblẽ aɖe la, danye gblɔna nam be, ‘Abosam gbɔna léwò ge!’ Eye meɖoa ŋu nɛ be, ‘Neva!’ Abosam aɖeke mele afi aɖeke gbɔna nye lé ge o, Mawu dzie nye ya mexɔ se.”
—ROGELIO.
Ðe nèda asi ɖe Rogelio, ŋutsuvi sue la, fe nyaa dzia? Susu vovovo siwo gbɔna la dometɔ kae dzie nèda asi ɖo?
Satana meli ŋutɔŋutɔ o, vɔ̃ɖinyenye ko wòle tsitre ɖi na.
Satana li ŋutɔŋutɔ, gake metsɔ ɖeke le amegbetɔwo fe nyawo me boo o.
Satana nye gbɔgbɔmenuwɔwɔ aɖe si si ŋusẽ le, si le ŋusẽ kpɔm ɖe amegbetɔwo dzi.
Susu vovovo etɔ̃ siawo dometɔ ɖe sia ɖe dzi delawo li, ɖewohĩ woade ame miliɔn geɖe gɔ̃ hã. Gake ɖe wòle vevie kokoko be míanya susuawo dometɔ si nye nyatefea? Nya lae nye be, ne Satana meli ŋutɔŋutɔ o la, ke ɖe woble ame siwo xɔe se be eli. Ne Satana li gake metsɔ ɖeke le amegbetɔ fe nyawo me o la, ekema ame siwo katã le ŋu dzɔ ɖe eŋu alo vɔ̃nɛ gɔ̃ hã la le fu ɖem na wo ɖokuiwo dzodzro. Gake ne Satana nye ameblela la, ekema ŋɔdzi le eŋu wu ale si ame akpa gãtɔ susunɛ.
Na míakpɔ ale si Ŋɔŋlɔ Kɔkɔeawo ɖo nya siawo ŋui la ɖa: Nane si le tsitre ɖi na vɔ̃ ye Satana nye loo alo gbɔgbɔmeme aɖee wònye? Ne amee Satana nye la, ɖe wòate ŋu agblẽ nu le ŋuwòa? Ne ate ŋu agblẽ nu le ŋuwò la, aleke nàte ŋu akpɔ ɖokuiwò tae?


text:
Yesu Hame Vavã
"Yesu Hame Vavã" (True Jesus Church) la enye subɔsubɔ hame faa si woɖo le Beijing, China le fe 1917 me. Egbe la, ame abe miliɔn ɖeka kple afã tso dukɔ blaene vo atɔ̃ me le ha sia me. Hamea, si do ha kple Kristo subɔsubɔ hawo si woyɔna be "Pentecostal" la, dze egɔme abe fe alafa ɖeka enye si. Woɖo ha sia ɖe Ghana le fe 1985 me. Wofe ɖoɖo enye be yewoa gblɔ mawunya na dukɔwo katã hafi Yesu na ga trɔ ava zi eveliae. Hamea fe xɔse vevietɔ ewoawo enye:
- Gbɔgbɔ Kɔkɔe - Gbevovowo gbɔgblɔ nye ɖeɖefia be miéxɔ Gbɔgbɔ Kokoe, eye wonye ŋugbedodo nami be mianyi Dzifofiadufe la fe dome.
- Tsitadede - Mawutsideta kple tsi eya enye nuvɔtsɔtsɔke kple agbeyeye nɔnɔ fe sakramento. Wodena mawutsita kple tsigbeagbe, abe tɔsisi, atsiafu, alo kpetome tɔlɛ. Mawutsitadela, amesi xɔ mawutsideta xoxo tó tsi kple Gbɔgbɔ KɔKoe me la, eyae dena mawutsita le Afetɔ Yesu Kristo fe ŋkɔme. Edze bena amesi le mawutsideta xɔm la woanyrɔe blibo ɖe tsi me, efe mo nanɔ anyigba kpɔm.
- Afɔ kɔklɔ - Afɔ kɔklɔ fe sakramentoe nana be miwɔna ɖeka kple Yesu Kristo. E zuna abe ŋukuɖoɖonudzi nami be lɔlɔ, kɔkɔenyenye, ɖokuibɔbɔ, tsɔtsɔke, kple amenuveve nanɔ miasi. Edze be amesiame sixɔ mawutsideta tó tsi me la, woaklɔ afɔ nɛ le Yesu Kristo fe ŋkɔme. Miawɔ Afɔklɔ na mianɔewo gasiagame ne miekpɔ bena ehiã.
- Nuɖuɖu kɔkɔe - Kɔminio Kɔkoe nye sakramento, si mietsɔna ɖoaŋku miafetɔ Yesu Kristo feku dzi. Tó eyamee miexɔna Afetɔla fe ŋutilã kple Ʋù be miawɔɖeka kplii, be miakpɔ agbemavɔ, eye miafɔ le ŋkeke mamlea dzi. Woawɔ sakramento sia enuenu zi alesi dze. AbolomaƲamaƲa ɖeka kple vɛtikutsetse fe tsi koe wazã
- Sabat - Sabbath, sinye ŋkeke adrelia le kɔsiɖa la me la nye Ŋkeke Kɔkoe si Mawu yra eye wowoe kɔkoe. Woduna Sabbath tó Mawu fe amenuveve me, be miado kɔkɔ Mawu fe nuwokata wɔwɔ kple agbemavɔ dzi, kple dzidefo bena agbemavɔ na tumi le agbesigbɔna la me.
- Yesu Kristo: Yesu Kristo, nya la si va zu ŋutila, Eku de atitsoga ŋuti hena nuvɔwo tsɔtsɔ ke, Efɔ tso amekukuwo dome le ŋkeke etɔagbe eye wo yi ɖe dzifo. Eya koe nye amegntɔwo ɖela, dzifo kple anyigba wɔla, kple Mawu vava la.
- Biblia Kɔkɔe (Ŋɔŋlɔ Kɔkɔe): "Biblia kɔkɔe, sime Nubala xoxoa kple yeyea le, nye Mawu fe , esia nye nyaŋlɔɖi vava, kple nu siwo ŋu Kristotɔwo nɔna agbe ɖo.
- Ɖeɖe: "Ɖeɖe tso na Mawo fe amenuveveme to xɔse me. Elena Xɔsetɔwo be woa ɖonu ɖe Gbɔgbɔ Kɔkɔe nu hena kɔkɔe nyenye, Mawu dodo ɖe dzi, kple lɔlɔ na amegbetɔwo".
- Kristo hame
- Afiatsoso mamlea: Yesu fe vava evelia anɔ ŋkeke mamledzi ne Eɖi tso dzifo va ʋɔnu dzrɔ ge xexea: amedzɔdzɔewo akpɔ agbemavɔ, ke amevɔɖiwo ya woabu yi ɖe mavɔme.


text:
Ðe Wòle Be Kristotɔwo Nawɔ Ðe Sabat Ƒe Sea Dzia?
Ale si Biblia ɖo eŋui
Mawu mebia tso Kristotɔwo si be woawɔ ɖe kwasiɖa sia kwasiɖa fe Sabat fe sea dzi o. Kristotɔwo le “Kristo la fe se la” te, eye se sia mebia be woalé Sabat la me ɖe asi o. (Galatiatɔwo 6:2; Kolosetɔwo 2:16, 17) Nu ka tae míeka ɖe esia dzi? Gbã la, na míabu Sabat fe dzɔtsofe ŋu kpɔ.
Nu kae nye Sabat la?
Woɖe nya “sabat” tso Hebrigbe me nya aɖe si gɔmee nye “woaɖi ɖe eme; woadzudzɔ” la me. Nya sia dze zi gbãtɔ le Biblia me le se si Mawu de na blema Israel-dukɔa la me. (2 Mose 16:23) Le kpɔɖeŋu me, Se Ewoawo fe enelia gblɔ be: “Ðo ŋku Sabat ŋkeke la dzi, ne nàwɔe kɔkɔe. Ŋkeke ade nàwɔ dɔ, eye nàwɔ wò dɔwo katã, ke ŋkeke adrelia nye sabat na Yehowa wò Mawu. Mègawɔ dɔ aɖeke o.” (2 Mose 20:8-10) Sabat dzea egɔme tso Fiɖagbe fiẽ ɖawua enu le Memleɖagbe fiẽ. Le Sabat dzi la, Israel-viwo mekpɔ mɔ adzo le wofe nutoa me, ado dzo, afɔ nake alo adro agba aɖeke o. (2 Mose 16:29; 35:3; 4 Mose 15:32-36; Yeremiya 17:21) Wowua ame siwo da Sabat fe sea dzi.
Yudatɔwo gabua ŋkeke bubuwo hã be wonye Sabat, eye wobua fe adrelia kple fe blaatɔ̃lia hã be wonye sabatwo. Le Sabat-fewo me la, womedea agble o eye womezia Israel-viwo dzi hã be woaxe wo ŋu fewo o.
Nu ka tae Sabat fe sea meka Kristotɔwo o?
Dukɔ si wotsɔ Mose fe Sea na la ko sie wobia tso be woawɔ Sabat fe se la dzi. (5 Mose 5:2, 3; Ezekiel 20:10-12) Mawu mebia tso dukɔ bubu aɖeke si kpɔ be woawɔ Sabat fe se la dzi o. Gakpe ɖe eŋu la, “wotu” Yudatɔwo gɔ̃ hã “tso Se” si Mose de la, si fe akpa aɖee nye Se Ewoawo la me to Yesu Kristo fe vɔsaa dzi. (Romatɔwo 7:6, 7; 10:4; Galatiatɔwo 3:24, 25; Efesotɔwo 2:15) Meganye Mose fe Sea dzie Kristotɔwo zɔna ɖo egbea o, ke boŋ lɔlɔ̃ fe se si de ŋgɔ wu la dzie wozɔna ɖo.
Nya totro siwo amewo gblɔna tso Sabat ŋu
Nya totro: Mawu ɖo Sabat anyi esi wòɖi ɖe eme le ŋkeke adrea gbe.
Nyatefea: Biblia gblɔ be: “Mawu yra ŋkeke adrelia, eye wòkɔ eŋuti, elabena eya dzi wòdzudzɔ eɖokui le tso efe dɔwɔwɔ, siwo katã Mawu wɔ, eye wòna wodo la me.” (1 Mose 2:3, Eʋegbe Biblia) Menye Sabat fe see Mawu de na amegbetɔ le mawunyakpukpui sia me o, ke boŋ nu si Mawu wɔ le nuwɔwɔ fe ŋkeke adrea gbee wogblɔ le eme. Biblia megblɔ be ame siwo nɔ anyi do ŋgɔ na Mose fe ŋkekea la wɔ Sabat fe sea dzi o.
Nya totro: Israel-viwo nɔ Sabat fe sea te hafi wova de Mose fe Sea na wo.
Nyatefea: Mose gblɔ na Israel-viwo be: “Yehowa mía Mawu bla nu kpli mí le Horeb,” si nye nuto si fo xlã Sinai-toa. Se siwo wode na wo le nubabla sia me la dometɔ ɖekae nye Sabat fe sea. (5 Mose 5:2, 12) Ale si Israel-viwo wɔ nui le Sabat fe nyawo me ɖee fia be womenya nu tso Sabat la ŋu tsã o. Ne ɖe Israel-viwo nɔ Sabat fe se aɖe te esime wonɔ Egipte la, ke aleke Sabat la ate ŋu aɖo ŋku wofe ɖeɖekpɔkpɔ tso Egipte dzi na wo abe ale si Mawu gblɔe ene? (5 Mose 5:15) Ne ɖe wonya nu tso eŋu xoxo la, ɖe wòagahiã be woade se na wo be womegafɔ mana le ŋkeke adrelia dzi oa? (2 Mose 16:25-30) Eye nu ka tae womenya nu si woawɔ na ame gbãtɔ si da Sabat fe sea dzi o?
Nya totro: Sabat la nye nubabla mavɔ, eya ta ele be míawɔ edzi egbea hã.
Nyatefea: Wogblɔ tso Sabat ŋu le Biblia aɖewo me be enye “nubabla mavɔ.” (2 Mose 31:16) Ke hã Hebrigbe me nya si gɔme woɖe be “mavɔ” ate ŋu afia hã be “nane si anɔ anyi yi ɖe etsɔme ʋĩ ɖaa,” gake mefia kokoko be nua anɔ anyi tegbee o. Le kpɔɖeŋu me, wozã nya ma ke tsɔ ɖɔ Israel-viwo fe nunɔlanyenye fe ɖoɖoa, gake Mawu na ɖoɖo ma wu enu fe 2,000 kloe nye esi va yi.
Nya totro: Edze be Kristotɔwo nawɔ ɖe Sabat fe sea dzi, elabe Yesu ŋutɔ hã wɔ ɖe edzi.
Nyatefea: Esi Yesu nye Yudatɔ tae wòwɔ ɖe Sabat fe sea dzi ɖo, elabe se bla Yudatɔ ɖe sia ɖe tso edzigbe be wòawɔ ɖe Mose fe Sea dzi. (Galatiatɔwo 4:4) Gake le Yesu fe ku megbe la, woɖe Se fe nubabla, si fe akpa aɖee nye Sabat fe sea la ɖa.
Nya totro: Esi apostolo Paulo zu Kristotɔ la, ewɔ ɖe Sabat fe sea dzi.
Nyatefea: Paulo ge ɖe fufofea le Sabat dzi, gake menye kple susu be yeawɔ ɖeka kple Yudatɔwo aɖu Sabat la o. (Dɔwɔwɔwo 13:14; 17:1-3; 18:4) Ke boŋ ɖe wòyi ɖaɖe gbefã nya nyuia le fufofea abe ale si wolɔ̃a amewo kpekpe ɣemaɣi wova foa nu na ame siwo kpe hena tadede agu ene. (Dɔwɔwɔwo 13:15, 32) Paulo ɖea gbefã “gbe sia gbe,” menye le Sabat ɖeɖe ko dzi o.
Nya totro: Kristotɔwo fe Sabat ye nye Kwasiɖagbe.
Nyatefea: Biblia mede se aɖeke na Kristotɔwo be woaɖi ɖe eme ahade ta agu le Kwasiɖagbe, si nye kwasiɖa fe ŋkeke gbãtɔ la dzi o. Kristotɔ gbãtɔwo wɔa dɔ le Kwasiɖagbe abe ale si ko wowɔa dɔ le ŋkeke bubuwo dzi ene. Numekugbalẽ aɖe gblɔ be: “Ƒe alafa 4 lia me hafi wova te sabat-ɖuɖu le Kwasiɖagbe, esime [trɔ̃subɔlawo fe Roma-fiagã] Konstantino de se be womegawɔ dɔ fomevi aɖewo le Kwasiɖagbe o.” *
Ke mawunyakpukpui siwo na wòdze abe ŋkeke tɔxɛ aɖee Kwasiɖagbe nye ene ya ɖe? Biblia gblɔ be apostolo Paulo ɖu nu kple efe haxɔsetɔwo “le kwasiɖaa fe ŋkeke gbãtɔ dzi” si nye Kwasiɖagbe, gake susu le eme, elabe Paulo le dzodzo ge le wo gbɔ le ŋkeke si kplɔe ɖo dzi. (Dɔwɔwɔwo 20:7) Nenema kee wogblɔ na hame aɖewo be woadzra ga aɖe ɖo ɖi “le kwasiɖa ɖe sia ɖe fe ŋkeke gbãtɔ dzi” si nye Kwasiɖagbe hena kpekpeɖeŋunana ame siwo hiã tu. Hameviawo dzraa ga siawo ɖo ɖe wofe afewo me ke menye ɖe tadeagufeawo o.
Nya totro: Mesɔ be woaɖo ŋkeke aɖe ɖi kwasiɖa sia kwasiɖa hena ɖiɖi ɖe me kple tadede agu o.
Nyatefea: Biblia ɖe mɔ be Kristotɔ ɖe sia ɖe ŋutɔ natso nya me le nya sia ŋu.
^ mm. 21 Kpɔ agbalẽ si nye New Catholic Encyclopedia, Second Edition, Volume 13, axa 608 hã.


text:
Ŋutinya 47: Fiafitɔ si Nɔ Israel
KPƆ nusi ɖim ŋutsu ma le ɖe efe agbadɔ me la ɖa! Awu ʋlaya nyui aɖe kple sikakpɔti kple klosalo aɖewo. Etsɔ wo tso Yerixo-du me. Evɔ la, aleke wòle be woawɔ Yerixo-nuawoe hafi? Èɖo ŋku edzia?
Ðe wòle be woatsrɔ̃ wo, eye woatsɔ sika kple klosalo la ade Yehowa fe avɔgbadɔ fe nudzraɖofe. Eyata amesiawo meɖo to Mawu o. Wofi nusi nye Mawu tɔ. Ŋutsu la ŋkɔe nye Axan, eye amesiwo le egbɔ la nye efe fometɔ aɖewo. Na míakpɔ nusi va dzɔ la ɖa.
Esi Axan fi nusiawo megbe la, Yosua dɔ ŋutsu aɖewo be woayi awɔ aʋa kple Ai-du la. Gake woɖu wo dzi le aʋa me. Wowu ame aɖewo, eye ame mamlɛawo si. Yosua lé blanui ŋutɔ. Ebɔbɔ tsyɔ mo anyi hedo gbe ɖa na Yehowa be: ‘Nukatae nèna nusia dzɔ ɖe mía dzi?’
Yehowa ɖo ŋu be: ‘Tsi tre! Israel wɔ nuvɔ̃. Wofi nusiwo wòle be woatsrɔ̃ alo woatsɔ ayi Yehowa fe avɔgbadɔ me la fe ɖewo. Wofi awu ʋlaya nyui aɖe hetsɔ ɣla. Nyemayra mi o, negbe ɖe miatsrɔ̃ nua kple amesi tsɔ nusiawo hafi.’ Yehowa gblɔ be yeaɖe ame vɔ̃ɖi la afia Yosua.
Eye Yosua fo ameawo katã nu fu, eye Yehowa tɔ asi Axan vɔ̃ɖi la dzi. Axan gblɔ be: ‘Mewɔ nuvɔ̃. Mekpɔ awu ʋlaya nyui kple sikakpɔti kpakple klosaloawo. Wodzrom ale gbegbe be metsɔ wo. Meɖi wo ɖe nye agbadɔ me.’
Esi wokpɔ nusiawo hetsɔ vɛ na Yosua la, egblɔ na Axan bena: ‘Nukatae nèhe dzɔgbevɔ̃e va mía dzi? Fifia Yehowa ahe dzɔgbevɔ̃e ava dziwò!’ Eye ameawo katã fu kpe Axan kple efe fome la woku. Ðe ema mefia be mele be míatsɔ nusiwo menye mía tɔ gbeɖe oa?
Emegbe la, Israel ɖawɔ aʋa kple Ai ake. Fifia ya la, Yehowa kpe ɖe efe amewo ŋu woɖu aʋa la dzi.
Yosua 7:1-26; 8:1-29.
Nyabiabiawo
- Amekae nye ema le kesinɔnu siwo wotsɔ tso Yerixo la ɖim, eye amekawoe nye ma le kpekpem ɖe eŋu?
- Nukatae nusi Axan kple efe fomea wɔ la gblẽ ŋutɔ?
- Nya kae Yehowa gblɔ esi Yosua biae be nukatae woɖu Israel-viwo dzi le aʋa si wowɔ kple Ai me hã?
- Esi wokplɔ Axan kple efe fomea va Yosua gbɔ la, nukae dzɔ ɖe wo dzi?
- Nu vevi kae ʋɔnu si wodrɔ̃ Axan la fia mí?
Nyabiabia bubuwo
- Xlẽ Yosua 7:1-26.
Nukae Yosua fe gbedodoɖawo ɖe fia le fomedodo si le woa kple Ewɔla dome ŋu? (Yos. 7:7-9; Ps. 119:145; Yoh. I, 5:14)
Nukae Axan fe kpɔɖeŋua ɖe fia, eye aleke esia nye nuxlɔ̃ame na míi? (Yos. 7:11, 14, 15; Lod. 15:3; Tim. I, 5:24; Heb. 4:13)
- Xlẽ Yosua 8:1-29.
Agbanɔamedzi kae le mía dometɔ ɖesiaɖe dzi ku ɖe Kristo-hamea ŋu egbea? (Yos. 7:13; Mose III, 5:1; Lod. 28:13)


text:
Biblia Me Biabiawo Ƒe Ŋuɖoɖowo
Nu ka tae wòle be míaɖo ŋku Yesu fe kua dzi?
Yesu fe kua ye nye nudzɔdzɔ vevitɔ le ŋutinya me—nu si tae nye be, ɖe wòku be yeana amegbetɔwo fe agbe naganɔ abe ale si wònɔ le gɔmedzedzea me ene. Esi wowɔ amegbetɔwo la, nu gbegblẽ wɔwɔ fe didi menɔ wo me o, eye womewɔ wo hã be woadze dɔ alo woaku o. (1 Mose 1:31) Ke hã, ame gbãtɔ, Adam, ye na nu vɔ̃ va xexea me. Gake Yesu tsɔ efe agbe sa vɔe be yeaɖe mí tso nu vɔ̃ kple ku si me.—Xlẽ Mateo 20:28; Romatɔwo 6:23.
Mawu lɔ̃ mí ale gbegbe be wòdɔ Via ɖo ɖe anyigba dzi be wòava ku ɖe mía ta. (1 Yohanes 4:9, 10) Yesu gblɔ na eyomedzelawo be woanɔ wɔna bɔbɔe aɖe si me woazã abolo kple wain le la wɔm atsɔ anɔ ŋku ɖom yefe kua dzi. Ne míewɔnɛ alea fe sia fe la, míaɖee afia be míekpɔ ŋudzedze ɖe ale si gbegbe Mawu kple Yesu siaa lɔ̃ míi la ŋu.—Xlẽ Luka 22:19, 20.
Ame kawoe dze aɖu abolo la ahano wain la?
Esime Yesu gblɔ na efe nusrɔ̃lawo be woanɔ ŋku ɖom yefe kua dzi la, efo nu tso nubabla aɖe hã ŋu. (Mateo 26:26-28) Nubabla sia ʋu mɔnukpɔkpɔ ɖi na efe nusrɔ̃lawo kple eyomedzela bubu aɖewo be woava zu fiawo kple nunɔlawo akpe ɖe Yesu ŋu le dzifo. Togbɔ be ame miliɔn geɖe ye dea Yesu fe ku fe ŋkuɖodziwɔnaa tefe hã la, ame siwo le nubabla ma me koe ɖua aboloa henoa wain la.—Xlẽ Nyaɖeɖefia 5:10.
Ƒe 2,000 kloe ye nye esia Yehowa le ame siwo ava zu fiawo la tiam. (Luka 12:32) Ame siawo fe xexlẽme le sue ne wotsɔ wo sɔ kple ame siwo anɔ agbe tegbee le anyigba dzi.—Xlẽ Nyaɖeɖefia 7:4, 9, 17.


text:
Jerry Rawlings
Jerry John Rawlings si wodzi Masa 22, 1947 me, enye Ghana dukplɔla zi eve sɔŋ. Woyɔe be Jeremiah Rawlings John le efe ɖevi me. Efe dziɖuƔi gbãtɔ nɔ fe 1979 me eye evelia dze egɔme tso Dzome 31, 1981 vaseɖe Dzove 7, 2001.
Emenyawo
Efe fometɔwo[trɔ asi le eŋu]
Rawlings tɔ ŋkɔ enye James Ramsay John, amesi tso Scotland le United Kingdom. Eya kple srɔ̃a Maria tso Scotland va wɔ dɔ le United Africa Company (UAC) le Gɛ̃. Nɔa enye Afenɔ Victoria Agbotui tso Dzelukofe, si te ɖe Keta ŋuti le Vɔlta nutome. Rawlings ɖe Nana Konadu Agyeman si nye Asanteawo. Wodzi vi ene, nyɔnuvi etɔ̃ kple ŋutsuvi ɖeka.
Efe suku dede kple dɔ sɔsrɔ̃[trɔ asi le eŋu]
Rawlings tɔ mekpɔ edzi le efe ɖevi me o eyata ezu nɔa fe agbe to efe suku dede katã me. Ede Achimota School, si nye Ghana fe suku deŋgɔwo dometɔ ɖeka. Esi wodo le Achimota School la, eyi dɔsrɔ̃fe le Ghana yamesrafowo gbɔ. Wofiae yameʋukuku. Rawlings va nya yameʋuawo kuku alegbegbe be wonae Speed Bird dzesigbalẽ le nusɔsrɔ̃a fe nuwuwu.
Asrafo dɔ wɔwɔ[trɔ asi le eŋu]
Le Tedoxe 1968 me la, wo ɖo Rawlings ɖe Takoraɖi le Ɣetoɖofe nutome. Ewu efe nusɔsrɔ̃ nu le Dzove 1969 me. Wo de bubu eŋu kpakple dzesi si woyɔna be "Speed Bird Trophy" le alesi wò bi ɖe ayameʋu kuku me ta. Edze dɔ gɔme abe Pilot Officer ene. Le Afɔfiɛ 1978 me la, woɖoe "Flight Lieutenant" le ayamesrafowo me. Le Damɛ 1979 me la, Rawlings kple xɔ̃a asrafoaɖewo dze aglã ɖe dukɔkplɔlawo ŋuti. Wofe nya enye be yewo fe asrafomegãwo va le gaɖum akpa. Wolé wo katã eye wodze ʋɔnudɔdrɔ̃ gɔme le Gɛ̃ le Damɛ 28, 1979. Esi ʋɔnudɔdrɔ̃a nɔ edzi yim la, asrafowo kple ame bubuwo va dze lɔ̃lɔ̃m na Rawlings.
Dukplɔla[trɔ asi le eŋu]
Le Masa 4, 1979 fɔŋli me la, asrafoaɖewo vayi ɖe Rawlings kple xɔ̃awo tso game. Hoʋiʋli do le Gɛ̃ gbɔme ŋkekea katã gake le ɣetrɔ me la, Kodzo Boakye-Gyan ɖe gbefã le nufomɔawo dzi le dukɔame godo bena Supreme Military Council dziɖuɖua ge. Asrafoawo ɖo Rawlings wofe zimenɔla, eye wotsɔ ŋkɔ na dziɖuɖua be Armed Forces Revolutionary Council (AFRC).
Le Masa 16, 1979 dzi la, wowu Ignatius Kutu Acheampong si nye Ghana dukplɔla tso 1972 va ɖo 1978, kple E. K. Utuka si nye Ghana lifoŋudzɔsrafowo fe amegã. Wotso afia nawo be woɖu dukɔa fe ga zã eye womenye nutefewɔlawo o. Le Masa 26, 1979 dzi la, woga wu asrafomegãwo woame ade kpe ɖe eve siawo ŋu. Eva dze le National Reconciliation Commission fe nyawometoto me be ʋɔnudɔdrɔ siawo me de tutuwo eye wome drɔ ʋɔnu na wodometɔ aɖewo kroa o.
Wole asrafomegãwo geɖe kpe ɖe enyi siawo ŋu eye wode wodemtɔ geɖe ga me. Rawlings kple efe amewo tso ɖe asitsalawo hã ŋu.
Hafi Rawlings ava zia dzi la, woɖo be woawɔ akametatia na dziɖuɖu yeye si me asrafowo ma nɔ o. Esia yi dzi abe alesi woɖo ene eye Ghana dukɔa tia Hilla Limann be wòa nye dukplɔla yeyea. Rawlings ɖe asi le dziɖuɖua ŋu na Limann le Anyɔnyɔ 24, 1979 me.
Dziɖuɖu evelia[trɔ asi le eŋu]
Le Dzome 31, 1981 dzi la, Rawlings tso ɖe Limann fe dziɖuɖua ŋu. Hoʋiʋli ga nɔ anyi gake enu me sẽ abe 1979 tɔ o. Ghana fe kplɔla tatiawo katã ge eye woɖo Provisional National Defence Council (PNDC) abe dziɖuɖu yeyea. Rawlings ga nye zimenɔla na PNDC hã.
Dziɖula tatia[trɔ asi le eŋu]
Esime Rawlings fe dziɖuɖu nɔ dididi la, amewo dze babia be ehiã be Ghana aga ɖo dziɖuɖu tatia alebe dua kɔkpɔkplɔ na nɔ ɖoɖo kple sewo si dukɔa katã aɖo nu. Le fea ɖewo megbe la, Rawlings va lɔ̃ be dziɖuɖua natrɔ. Eɖe asi le asrafo dɔ ŋu eye wo ɖo be yea nɔ akametatiaa me. Woɖo National Democratic Congress (NDC), eye Rawlings nye wofe ŋgɔnɔla. Ghanatɔwo tia Rawlings abe dukplɔla yeyea gake le seawo nu la, elebe woa gbugbɔ dukplɔla atia fe ene sia ene megbe. Rawlings fe dziɖuɖu dze egɔme le Dzove 7, 1993 dzi eye ewunu Dzove 7, 1997. Wo ga tia Rawlings le Dzome 2000 eyata eyi dzi tso 1997 vaseɖe Dzove 7, 2001. Eseawo me ɖe mɔ be woatia dukplɔla ɖeke wu zi eve o alebe le fe enyi megbe la, Rawlings do le zia dzi.


text:
Ŋutinya 39: Aron fe Atikplɔ Ƒo Se
KPƆ sefofo kple atiku ɖiɖi, siwo to ɖe atikplɔ alo ati sia ŋuti la ɖa. Esiae nye Aron fe atikplɔ. Sefofoawo kple atiku ɖiɖi la to ɖe Aron fe atikplɔa ŋuti le zã ɖeka ko me! Na míakpɔ nusitae la ɖa.
Ɣeyiɣi ʋɛ aɖee nye esia esime Israel-viwo le tsatsam le gbeadzi. Wo dometɔ aɖewo mesusu be Mose nanye kplɔla alo Aron nanye nunɔlagã o. Korax nye amesiawo dometɔ ɖeka; nenema kee nye Datan, Abiram, kple ameawo fe ŋgɔnɔla 250. Amesiawo katã va gblɔ na Mose be: ‘Nukatae nèdo ɖokuiwò ɖe dzi ɖe mía nu?’
Mose gblɔ na Korax kple eyomedzelawo be: ‘Ne ŋu ke ŋdi la, mitsɔ dzoɖenuwo, eye miatsɔ dzudzɔdonuwo ɖe eme vɛ. Ne miava Yehowa fe agbadɔ la gbɔ. Míele amesi Yehowa tia la kpɔ ge.’
Esi ŋu ke la, Korax kple eyomedzela 250 la va agbadɔ la gbɔ. Ame geɖe, siwo de amesiawo dzi la hã va. Yehowa do dɔmedzoe ŋutɔ. Mose gblɔ be: ‘Mite ɖa le ame vɔ̃ɖi siawo fe agbadɔ gbɔ. Migade asi wofe naneke ŋuti o.’ Ameawo ɖo to, eye wote ɖe megbe tso Korax, Datan kple Abiram fe agbadɔwo gbɔ.
Emegbe Mose gblɔ be: ‘Esia ana mianya amesi Yehowa tia. Anyigba ake nu ami ame vɔ̃ɖi siawo.’
Esi Mose fo nu vɔ teti ko la, anyigba ke nu. Korax, Datan kple Abiram, kple amesiwo kpe ɖe wo ŋu la fe agbadɔ kple nunɔamesiwo ɖo do, eye anyigba la mia nu ɖe wo dzi. Esi ameawo se amesiwo le do ɖom la fe ɣlidodowo la, wodo ɣli be: ‘Misi! Anyigba la ava mi míawo hã!’
Korax kple eyomedzela 250 la gale tsitre ɖe agbadɔ la nu ko. Eyata Yehowa dɔ dzo ɖa, eye wòfia wo katã. Emegbe Yehowa gblɔ na Aron fe vi Eleazar be wòatsɔ amesiwo ku la fe dzoɖenuawo ahafoe gbadzɛ be woafa ɖe vɔsamlekpui la ŋu. Vɔsamlekpui fe nutsyɔnu sia anye nuxɔxlɔ̃ na Israel-viwo be Aron kple viawo ɖeɖekoe kpɔ mɔ asubɔ abe nunɔlawo ene na Yehowa.
Gake Yehowa di be wòadze fã be Aron kple viawoe yetia be woanye nunɔlawo. Eyata egblɔ na Mose be: ‘Na Israel-fome ɖesiaɖe fe amegã natsɔ efe atikplɔ vɛ. Le Lewi-fomea me la, na Aron natsɔ efe atikplɔ vɛ. Eye nàda atikplɔ siawo dometɔ ɖesiaɖe ɖe takpexɔ la me le nubablaɖaka la ŋkume. Amesi metia be wòanye nunɔla la fe atikplɔ afo se.’
Esi Mose ɖakpɔ wo le ŋdi la, kpɔ ɖa, sefofo kple kutsetse ɖiɖi siawo to ɖe Aron fe atikplɔ la dzi! Eyata fifia èkpɔ nusitae Yehowa na Aron fe atikplɔ la fo sea?
Mose IV, 16:1-17:14, 16-26; 26:10.
Nyabiabiawo
- Amekawoe dze aglã ɖe Mose kple Aron fe ŋusẽ ŋu, eye nya kae wogblɔ na Mose?
- Nukae Mose gblɔ na Korax kple eyomedzela 250 la be woawɔ?
- Nya kae Mose gblɔ na ameawo, eye nukae dzɔ esi wòfo nu vɔ teti?
- Nukae dzɔ ɖe Korax kple eyomedzela 250 la dzi?
- Nukae Eleazar si nye Aron fe viŋutsu wɔ kple amesiwo ku la fe dzoɖenuawo, eye nukatae?
- Nukatae Yehowa na Aron fe atikplɔ fo se? (Kpɔ nɔnɔmetataa.)
Nyabiabia bubuwo
- Xlẽ Mose IV, 16:1-49.
Nukae Korax kple eyomedzelawo wɔ, eye nukatae nu ma wɔwɔ nye aglãdzedze ɖe Yehowa ŋu? (Mose IV, 16:9, 10, 18; Mose III, 10:1, 2; Lod. 11:2)
Nukpɔsusu gbegblẽ kae nɔ Korax kple ‘ame ŋkuta 250 siwo nɔ ha la dome’ si? (Mose IV, 16:1-3; Lod. 15:33; Yes. 49:7)
- Xlẽ Mose IV, 17:1-11 kple 26:10.
Nukae Aron fe atia fe se fofo ɖe fia, eye nukatae Yehowa gblɔ be woatsɔe da ɖe aɖaka la me? (Mose IV, 17:5, 8, 10)
Nu vevi kae míate ŋu asrɔ̃ tso dzesi si Aron fe ati la nye me? (Mose IV, 17:10; Dɔw. 20:28; Fil. 2:14; Heb. 13:17)


text:
Abraham
Abraham nye amesi ŋu woŋlɔ nu le le Mose fe agbalẽ gbãtɔ me le Bibliaa me. Wo ga ŋlɔ nu le eya ke ŋuti le Koran la hã me. Kristotɔwo kple Mɔslemtɔwo katã bu nae abe Israel viwo, Ishamel viwo kple Edom viwo katã wo fofo. Eya dzi Yuda subɔsubɔ kple Kristo subɔsubɔ to.
Abraham nye Tarax vi, eye wònye Naxor fe tɔgbeyɔvi. Abraham nɔviwo wonye Naxor kple Haran. Bibla gblɔ bena Mawu kplɔ Abraham tso Mesopotamia vayi Kanaan nyigba dzi. Afima Mawu bla nu kple Abraham le. Tso ema dzi la, Abraham subɔ Mawu (YHWH) dzaa ko abe Mawu ene. Mawu ga do ŋugbe na Abraham hã bena efe dzidzimeviwo woadzi xexlẽmanɔmee. Abraham nɔ agbe tso AM 1948–2123 (1812 DMȠ vaseɖe 1637 DMȠ).
Yudatɔwo yɔna Abraham be Avraham, Avinu, alo "Abraham, mía Fofo". Mawu do ŋugbe na Abraham bena woayra amegbetɔwo katã to efe dzidziemviwo dzi. (Mose I 12:3). Kristotɔwo kpɔ Yesu Kristo abe ŋugbe si Mawu na Abraham. Mɔslemtɔwo xɔ edzi se bena Mohammed nye Ismael, ŋutsuvi si Hagar dzi na Abraham fe dzidzimeviwo dometɔ ɖeka.


text:
Anyɔnyɔ 2007
Anyɔnyɔ 2007 enye ɣleti asiekelia le fea me. Ŋkeke gbãtɔ dze Memleɖagbe dzi eye awu enu le ŋkeke 30 megbe le Kɔsiɖagbe dzi.
Nusiwo woɖo daɖi[trɔ asi le eŋu | edit source]
- Anyɔnyɔ 2 - Guatemalatɔwo le wofe president, vice-president, kple dukplɔla bubuwo tiam egbe.
- Anyɔnyɔ 7 - 2007 Rugby Xexeame hoʋiʋli adze egɔme le Paris, France.
- Anyɔnyɔ 10 - 2007 FIFA nyɔnu xexeame katã bɔl hoʋiʋli la adze egɔme le Shanghai.
- Anyɔnyɔ 11 - Partial solar eclipse.
- Anyɔnyɔ 11 - 9/11 de fe ade le ɣleti sia me.
- Anyɔnyɔ 15 - Mexico tɔwo fe Ɖokuisinɔnɔ ŋkeke
- Anyɔnyɔ 16 - Helatɔwo le akametatia wɔm egbe.
- Anyɔnyɔ 22 - Kele 7 - Woaɖu Oktoberfest le Munich, Germany.
Mɔkekewo le ɣleti sia me[trɔ asi le eŋu | edit source]
- Anyɔnyɔ 3 - Dɔwɔlawo fe ŋkeke le Canada kple United States.
- Anyɔnyɔ 13 - Rosh Hashanah (Yudatɔwo)
- Anyɔnyɔ 13 - Ramadan adze egɔme (Islamic)
- Anyɔnyɔ 22 - Yom Kippur (Yudatɔwo)
- Anyɔnyɔ 23 - Autumnal equinox
- Anyɔnyɔ 24 - Heritage Day (South Africa)
- Anyɔnyɔ 27 - Sukkot ŋkeke gbãtɔ (Yudatɔwo)
- Ɖokuisinɔnɔ Ŋkeke
- Anyɔnyɔ 1 - Uzbekistan
- Anyɔnyɔ 2 - Transnistria kple Vietnam
- Anyɔnyɔ 3 - Qatar
- Anyɔnyɔ 6 - Swaziland
- Anyɔnyɔ 7 - Brazil
- Anyɔnyɔ 8 - Macedonia
- Anyɔnyɔ 9 - North Korea kple Tajikistan
- Anyɔnyɔ 15 - Costa Rica, Honduras, kple Nicaragua
- Anyɔnyɔ 16 - Mexico kple Papua New Guinea
- Anyɔnyɔ 18 - Chile
- Anyɔnyɔ 21 - Armenia, Belize, kple Malta
- Anyɔnyɔ 22 - Bulgaria kple Mali
- Anyɔnyɔ 30 - Botswana


text:
Nu Yeye Kawoe Le JW.ORG?
Nu yeye siwo woda ɖe jw.org la dzena le axa sia. Ne èle magazine yeyewo, agbalẽ yeyewo kple nu yeye bubuwo dim la, yi Agbalẽwo.
NUTATA ƑE VIDEOWO
Nɔ Te Ðe Hawòtiwo Ƒe Nyafoɖeamenuwo Nu!
NU KAE NYE BIBLIA ƑE NUFIAFIA?
Ame Kae Nye Yesu (Akpa 3)
SƆHƐWO BIANA BE
Aleke Mawɔ Aɖu Dzimaɖitsitsi Dzi?
BIBLIA ME BIABIAWO ƑE ŊUÐOÐOWO
Ðe Wòle Be Kristotɔwo Nawɔ Ðe Sabat Ƒe Sea Dzia?
NYE YEHOWA XƆLƆ̃
Zã JW Language Dɔwɔnua Nàtsɔ Aɖe Gbefã Na Ame Geɖe!
NYE YEHOWA XƆLƆ̃
Ðe Gbefã Na Dutagbedolawo
WƆNA TƆXƐWO
Ƒe 2014 Ƒe Sia Ƒe Takpekpea Ŋuti Nyatakakawo
TAKPEKPEWO
Atlanta Xɔ Yehowa Ðasefowo Atuu
ALE SI NUWO YIA EDZI LE BETEL
Biblia Ŋuti Ðeɖefia Tɔxɛ
XƆTUDƆWO
Wotu Fiaɖufe Akpata 3,000 Le Nigeria
MÍEKPENA ÐE MÍAƑE NUTOA ME TƆWO ŊU
Yehowa Ðasefowo Le Kpekpem Ðe Sukuviwo Ŋu Le Thailand
AGBENƆNƆ ÐE BIBLIA ƑE MƆFIAMEWO NU
Nye Agbenɔnɔ Tim
AGBALẼTATADƆA